Hurbilekoa zaintzearen garrantzia - Noticias - Anoeta\nHurbilekoa zaintzearen garrantzia\nIngurumena zaintzeko hainbat proiektu ditu Udalak elkarlanean Ikastolarekin, horien artean, dagoeneko martxan dauden baso-eskolak eta Agenda 2030 dinamika. Azken horren harira, ostiralean ikastolako haurrekin bilduko da alkatea.\n“Naturatik gero eta gehiago aldentzen aritu gara. Oso garrantzitsua da haurrak gelatik ateratzea eta ingurumenarekin harremanetan jartzea; naturara gerturatzea”, horrela hitz egin du Anoetako Pello Estanga alkateak baso-eskolen inguruan. Ingurumena lantzeko hainbat dinamika ditu martxan Udalak eta horietako bat dira baso-eskolak.\nAnoetako Herri Ikastolarekin batera ari da bultzatzen proiektua, eta metodologia horretarako beharrezko egokitzapenak ere egin dituzte, besteak beste, irakasleentzako formakuntza finantzatu du eta Ikastolarentzat eskuragarri jarri ditu Udalaren lursailak. Ikastetxearen kanpoan espazio berri bat ere atondu du: sei mahai jarri ditu ikasleek eskolak aire librean jaso ditzaten.\nEstangak azaldu duenez, azken urteetan gizartea naturatik aldenduz joan da, eta beharrezkoa iruditu zaie lurrarekin eta lurraldearekin harremanak berreraikitzea. Azken urteetako ikerketek erakutsi dute naturarekin zuzeneko harremana izateak zuzenean eragiten duela haren zaintzan. Horixe da Anoetako Udalaren apustua: lurrarekin harreman estua izango duten herritarrak heztea.\nHari berari tiraka, Udalaren eta Ikastolaren arteko elkarlana indartu dute Agenda 2030 dinamikaren bitartez: ikasturte osoan lanketa egin dute “Ikastetxe iraunkorrak, herri iraunkorrean” gaiaren bueltan. Egitasmoaren barruan, bilera egingo dute Ikastolako haurrek eta Anoetako alkateak. Ostiral honetan izango da eta bi zati izango ditu: lehenik ikasleek pleno-aretoan azalduko dituzte ikasturtean egindako hausnarketa eta landutako proposamenak; ondoren, berriz, herriko plazara joango dira burututako lana herritarrei azaltzeko. Ostiralean abiatuko dute kanpaina indartzeko herriko merkataritza zein tokiko elikadura, eta murrizteko plastikoaren erabilera; horretarako erosketa-poltsa jasangarriak banatuko dituzte.


Baga Biga: abril 2011\nPlayStation Networken datuak babesteko aholkuak, lapurretaren ostean\nInformazioa eskatzeko telefono deiak edota emailak ez erantzutea eta kontu korronteko mugimenduak kontrolatzea gomendatu dute.\nSony PlayStation gailuaren 75 erabiltzaile baino gehiago arriskuan daude pirata informatikoek plataformari eraso egin eta datu pertsonalak eskuratu ostean. Horregatik, erabiltzaileei pasahitzak aldatzea eta txartela baliogabetzea gomendatu diete.\nSophos segurtasun konpainiak erasoari aurre egiteko hainbat aholku argitaratu ditu.\nLehenik eta behin, informazioa eskatzeko jaso daitezkeen deiekin eta emailekin adi egotea gomendatu dute. Sonyk erabiltzaileekin harremanetan jarriko ez dela baieztatu du.\nBestalde, PSN-ra konektatzeko pasahitza beste zerbitzu batzuetarako ere erabiltzen bada, "aldatzea komenigarria izango litzateke".\nHorrez gain, kontu korronteko mugimenduak kontrolatzea gomendatu dute.\nAzkenik, Sophosek erabiltzailea eta pasahitza aldatzea komeni da.\nPublicado por Iker Barrena en 10:26 0 comentarios\nMicrosoftek baieztatu du Xbox Live plataformari eraso diotela\nAste honetan bertan, Sonyk ere konpainiaren zerbitzariak eraso dituztela eta erabiltzaileen datuak agerian gelditu direla adierazi du. Horregatik, iruzurrarekin kontuz ibiltzeko eskatu die bezeroei.\nMicrosoftek erabiltzaileen datuak lortzeko iruzur informatikoak izaten ari direla baieztatu du. Phishing izenarekin ezagutzen da iruzur hori eta, dirudienez, Xbox Live plataformari eraso diote. Konpainiak adierazi duenez, arazoa konpontzeko lanean ari dira.\nXbox Support webgunearen bitartez, Microsoftek baieztatu du hainbat erabiltzailek iruzur saiakerak salatu dituzte "Modern Warfare 2".\nMicrosoftek salaketak baieztatu ditu eta konponbide bila ari dela adierazi du.\nOraingoz, ez dute kaltetu kopuruaren berri eman, baina Microsoftek barkamena eskatu die kaltetuei.\nPublicado por Iker Barrena en 9:57 0 comentarios\nSonyk aitortu du 75 milioi erabiltzaileri datuak ostu dizkietela\nKonpainiak azaldu duenez, 'hacker' bat PlayStation Network sarean sartu da, eta erabiltzaileen posta elektronikoak eta pasahitzak ostu ditu. Baliteke kontu korronteen datuak ere lapurtu izana.\nSony konpainia japoniarrak aitortu du 'hacker' batek datu pribatuak ostu dizkiela PlayStation Network bideo-joko sareko milioika erabiltzaileri.\nDuela astebete, Sonyk itxi egin zituen PlayStation Network sarea eta Qriocity musika zerbitzua (iTunesen antzekoa), "kanpoko esku-hartze" baten ondorioz, baina ez zuen azalpen gehiagorik eman.\nKonpainiak orain esandakoaren arabera, baliteke milioika erabiltzaileren izenak, helbideak, helbide elektronikoak, jaiotza-datak eta pasahitzak sareko segurtasun sistemak saihestu zituen pertsona baten esku egotea. Are gehiago, ez du baztertu haien kontu korronteen datuak ere arriskuan egotea, eta, beraz, segurtasun neurriak hartzeko eskatu die erabiltzaileei.\nSonyk enpresa bat kontratatu du gertatutakoa ikertzeko. Gainera, aparteko segurtasun neurriak abiatuko dituela iragarri du.\nPlayStation Network 2006ko azaroan jarri zuten martxan, eta egun 75 milioi erabiltzaile inguru ditu.\nAnonymous-ek ukatu egin du zerikusirik duela\nDuela gutxi, Anonymous mugimenduak ohartarazi zuen Sonyren aurka egingo duela, PlayStation 3 kontsolan aldaketak egin zituzten 'hacker' batzuen kontra auzitara jotzeagatik.\nNolanahi ere, Anonymousek bideo bat publikatu du YouTuben, eta eraso horiekin zerikusirik duela ukatzeko.\nPelikulak alokatzeko zerbitzu berria abian jarriko du Youtubek\nSony Pictures, Warner Brothers eta Universal Hollywoodeko ekoizle handiek bideo zerbitzu horretarako filmeen baimenak eman dituzte.\nHollywoodeko filma ekoizleetako pelikula arrakastatsuenak zuzenean ikusi ahal izateko sistema berria aurkeztuko du Youtubek laster, The Wrap webguneak iragarri duenez. Google konpainiaren bideo zerbitzuak ez du publikoki iragarri oraindik, baina datozen asteetan martxan izatea espero da.\nMomentuz, Sony Pictures, Warner Brothers eta Universal Hollywoodeko ekoizle handiek bideo zerbitzu horretarako euren filmeen baimenak eman dituzte. Horrez gain, Lionsgate eta Kino Lorber estudio independenteek euren pelikulak igortzeko baimena eman dute. Paramount, Fox eta Disney ekoizleek, ostera, proposamenari uko egin diote.\nYouTube Rentals filmak alokatzeko plataforma 2010eko urtarrilean jarri zuen martxan konpainiak. Bertan duela urte batzuk estreinatutako pelikulak eskaintzen dira, Scary Movie 4 eta El tren de las 3:10 esaterako.\nYoutubeko katalogoan hiru ekoizle handi horien sarrerak AEBetan iTunes, Amazon edo Netflix enpresekin lehiatzeko orduan bultzada suposatuko du.\n"Pelikulak alokatzeko zerbitzua abian jarri genuenetik filmeen kopuruak pixkanaka gora egin du eta orain milaka eskaintzen ditugu", Youtubeko bozeramaile batek ziurtatu duenez.\nBombayn kokatutako Godrej and Boyce fabrikak ateak itxi ditu. Horrelako makinak egiten zituen munduko azken konpainia zen.\nGodrej and Boyce konpainia Bombayn kokatua dago eta horrelako makinak egiten zituen azken enpresa izan da. Hala ere, dirudienez, azken aldian ez zuen salmentarik egiten eta ixtea erabaki du.\nDaily Mail egunkariak argitaratu duenez, konpainiak ez zuen eskaririk. Hala ere, 200 makina inguru ditu oraindik ere.\nIdazteko makinak Twitterren gairik aipatuenetako bat izatea lortu du gaur behintzat.\nPublicado por Iker Barrena en 13:05 0 comentarios\nInnobasqueren, Euskal Berrikuntza Agentziaren "Berrikuntzaren eragina ebaluatzen" jardunaldian, Orkestrak  Lehiakortasunaren Euskal Institutuak eta NESTA- Erresuma Batuko Zientzia, Teknologia eta Arteen Fundazio Nazionalak Euskadiko berrikuntza gidatzeko eta euskal ekonomian haien benetako eragina gehitzeko baliagarriak diren ebaluazio- eta adierazle-eredu desberdinen aurrerapen bat ezagutarazi du. Gertaera horretan Bizkaiko Industria Ingeniarien Elkargo Ofizialaren lankidetza izan du.\nPublicado por Iker Barrena en 18:09 0 comentarios\nPublicado por Iker Barrena en 12:44 0 comentarios\nErabiltzaileak ekitaldiak egutegian jartzeko eta, eskainiko dituzten zuzenekoen berri jakiteko, YouTube Live zerbitzuko kidea izateko aukera izango du.\nYouTubek YouTube Live plataforma berria martxan jarri du. Lehen aldiz, plataforma berriak zuzeneko streaming-a eta YouTube bilaketak uztartuko ditu. Horrela, erabiltzaileak ekitaldiak egutegian jartzeko eta, eskainiko dituzten zuzenekoen berri jakiteko, YouTube Live zerbitzuko kidea izateko aukera izango du.\nYouTubek blog ofizialean adierazi duenez, plataformak kirol ekitaldiak, kontzertuak, elkarrizketak etab. eskaintzeko asmoa du.\nEsperientzia ondo ateratzeko, YouTubek pixkanaka-pixkanaka instalatuko du plataforma berria eta denborarekin, zuzeneko gehiago eskaintzen joango dela adierazi du.\nPublicado por Iker Barrena en 13:14 0 comentarios\nFirefoxek Justin Bieber Interneten ezabatzeko aukera emango du\nErreminta berriaren sortzaileak esan duenez, "webguneetatik hainbat eskualde borratzen ditu". Horrela, erabiltzaileak artistari buruzko informazioa jasotzeari utziko dio.\nPertsonaia ospetsu batzuk geroz eta ezagunagoak dira, Sarean. Hala ere, informazio gehiegi jasotzen du erabiltzaileak askotan. Hori dela eta, Firefoxek interesatzen ez zaizkizun pertsonaia ospetsuen estekak ezabatzeko aplikazio berria sortu du.\nJustin Bieber izan da Greg Leuch "Sabed Bieber" erremintaren sortzailearen helburu nagusia. Aplikazioari esker, abeslariaren izena eta irudiak klik bakar batekin desagertzen dira.\nFirefox eta Google nabigatzaileetan bakarrik erabili ahal izango da eta, Leuchek adierazi duenez, "erremintak webguneetako eskualde batzuk ezabatzen ditu".\nBerrikuntzak kontrako asko izan ditu. Ustez, Bieberren jarraitzaileek heriotz mehatxuak egin dizkiote.\nHala ere, Justin Bieber ez da aplikazioaren helburu bakarra; izan ere, nahi duenak, Charlie Sheen ere desagertarazi dezake.\nPublicado por Iker Barrena en 14:45 0 comentarios\nPublicado por Iker Barrena en 11:46 0 comentarios\nNafarroako 3.000 gaztek eta nerabek sexua ikusten dute Interneten\n11 eta 16 urte bitarteko 3.000 eta 4.000 neska-mutiko inguruk "gurasoek jakin gabe" ikusten dute sexua. Gurasoek errealitate berri baten aurrean duten heziketa faltak sortzen ditu arazo asko.\nInformazio gehiago, aurki\nPublicado por Iker Barrena en 12:49 0 comentarios


BiSKY Team | BiSKY Team\nFORMING THE NEXT GENERATION OF SPACE SCIENTISTS\nEuskal Herriko Unibertsitateko (UPV / EHU) ikasle talde bat gara, geure buruari beste modu batean desafioa egin nahi genionak. Gure helburua 100 kilometroko altuera duten suziriak eraikitzea da, espazioa hasten den mugatik. Gure taldekideak egun batean gure eginkizuna beteko duten suziriak diseinatu, eraiki eta probatzeko gai diren pertsona arduratsuak eta arduratsuak dira. Unibertsitateko langileen eta laguntzen gaituzten enpresen laguntzarekin egunero gure helburura hurbiltzen gara.\nIkastaro honetan hainbat proiektu desberdinen garapenean murgilduko gara: M2, Ganimedes, Io eta CHARLIE. M2 taldeak eraikitako bigarren motor hibridoa izango da eta M1 baino 10 aldiz indartsuagoa izango da. Ganimedes eta Io, taldeak diseinatutako bi suziri txikiak dira eta huekin jausigailua zabaltzeko sistema frogatu nahi dugu. Charlie hurrengo aurrerakuntza grrantzitsua da, eta 3 metroko luzeera izango ditu.\nParte-hartzaileen motibazio eta anbizio handia talde-lanarekin batera aurrera egiteko eta erronka berriei aurre egiteko aukera ematen diguten gakoak dira. BiSKY Taldean punta-puntako teknologien erabilera ezarri nahi dugu “Zero G” proben eta suzirien jaurtiketen kostuak eta ingurumen inpaktua murrizteko. Gure kideek beren ideiak partekatzen dituzte eta elkarrekin ebaluatzen dituzte arazo bakoitzerako irtenbide onenak, beti segurtasuna eta aplikagarritasuna kontuan hartuta.\nGUSTATZEN ZAIZUNARI BURUZ IKASTEKO AUKERA\nTALDEAN SARTU NAHI DUT


Hezkuntza Telebista Bloga: 2/03/08 - 9/03/08\nGazteak eta Telebista\nIkus Ikas saioak 1990ko uztailan bukatu zuen bere ibilbidea, Gazteak eta Telebista gaia eztabaidatzen. Hona hemen haren lekukoa:\nArgitaratua: Josi Sierra Orrantia Noiz 8:06 No hay comentarios: Estekak\nEtiketak: etb, gazte, ikusikas, telebista\nIkus Ikas gazteekin gaztetxean\nIkus Ikas 1989/90 kurtsoan emititu zen telesaio bat izan zen. 36 programatan gazteen gaiak jorratu zituen era zabal eta ireki batez. 16. saioan Gaztetxeen egoeraz hitzegiteko Azpeitira joan zen, bertako gazteekin hitzegitera.\nArgitaratua: Josi Sierra Orrantia Noiz 7:58 No hay comentarios: Estekak\nEtiketak: etb, gazte, ikusikas\nJazz y Literatuta\nUn vídeo con Luis Cernuda y Duke Ellington con la colaboración de vario profesores y profesoras.\nArgitaratua: Isidro Vidal Noiz 5:08 No hay comentarios: Estekak\nEtiketak: cernuda, jazz, vídeos\nBideogile berriak ziber-espazioan\nAzken asteetan esperientzi berri bat bizitzen ari naiz: Web 2.0ren ikasle berriak ekoizten hasi/ari dira ziberespazioan. Ikasten ari diren gehiena "EspacioWePersonal" izeneko blogean ikus daiteke: Webespaziora etorri berriak izan arren, kalitatezko lanak burutzen dituzte. Ikusi bestela.\nAdibide moduan Celia Ullak egin duen bideo hau: "space invaders" izenburuarekin. Blogea bideo bat nola txertzen den ikasteko, gida hau kontsultatu dezakezu laguntza moduan. Gustatzen al zaizue?\nArgitaratua: Josi Sierra Orrantia Noiz 0:22 No hay comentarios: Estekak\nEtiketak: bideo digitala, egaratu455, web20\nEuskal Telebistaren gazte-saio zahar bat da gaur berri.\n1989-90 kurtsoan, etb-1eko saio bat egiteko aukera aparta izan nuen: Ikus Ikas telesaioa, Deliriums Tremens taldearen abesti ospetsuaren sintonia zeramana.\nUrte askotan etxean gordeta eduki ondoren, blogosferan konpartitzea pentsatu dut, jende askoren lana islatzen duelako. Eta bide batez, nire unibertsitateko ikasketak aurrera ateratzeko! Zer deritzozue?\nLANTALDE OSO BATEN FRUITUA\nEuskal telebistaren ekoizpen bat izan zen, kurtso oso batez (36 saio). Talde oso baten fruitua izan zen saio hau:\nDurangoko Megavideok grabatuta,\nIñaki Zabalak errealizatuta Miramongo lantalde tekniko osoarekin\nIkustek (Eduardo Barinaga eta Josi Sierra) zuzenduta eta gidoituta,\nDelirium Tremens musika taldearen Ikusi eta Ikasi abestiaren sintoniarekin\nKoro Lasarte gazte era umeen saioen arduradun bezala zenean, Inigo Zubizarretaren aholkularitzarekin\nHementxe duzue lan guzti horren fruitua: hasteko eta bat, Gabonetako Umeen Parkean grabatutako mahai-inguru interesgarri bat, gazteen aisialdiari buruz.\nOHARRA: audioaren kalitatea eta bideoaren tamaina eta pixelizazioa VHS zinta batetik digitalizatuta daudelako dira. Gabezi hau barkatuko didazuelakoan nago, dokumentu bezala duen balioa handia delako, nire uste apalean.\nArgitaratua: Josi Sierra Orrantia Noiz 0:56 No hay comentarios: Estekak\nEtiketak: bideo digitala, etb, euskara, gazte, ikusikas, telebista


Distantziak - - Maxixatzen.eus\nAmamaren kutxa 2020-06-24 10:17\nKoldo Campos Sagasetak eta Aitor Arruti Rezabalek Amamaren Kutxan egindako ekarpen berria: 'Distantzia'.\nEspainiako Kongresuan eztabaidan ibili ziren, elkarrengandik zer distantziatara bizi behar dugun, zer tarte behar dudan zuri begietara begiratzeko, zenbat metrotara besarka dezakegun elkar. Batzuek bi metrora proposatu zuten. Beste batzuek bat eta erdira.\nHirugarren batek onetsi egin zuen zuzenketa, eta aldaketa bat eskatu: deskonfinatzean metro eta erditik metro batera igarotzea, egunean bost zentimetro kenduz.\nPurrustaden txanda zabaldu zutenean, jaun ohoragarri batek besoa edo ukondoa proposatu zuen distantzia egokitzat, metro bat edo metro erdi izan beharrean. Beste diputatu dontsu batek errefusatu egin zuen distantziaren marka sabelaldea izatea, sudurra egokiagoa zela baieztatuz. Ondo gogoan hartu zuen aipamen hori hirugarren batek, distantzia gerrikoak erabaki beharko lukeela jakinarazita; dena dela, hemiziklo erdiak ez du gerrikorik erabiltzen. Gehienek uhalak erabiltzen dituzte, baina inork ez zituen neurri gisa proposatu. Lausenguak gordintzen ari zirela, hautetsiak botoa eman zuten.\nEz al da barregura ematekoa Kongresuan elkarrekiko zenbateko tartera egon behar dugun zehaztasun zentesimal horrekin eztabaidatzen ibiltzeak? Neurtu al daiteke beldurra, zentzugabekeria, zuhurtzia? Eta azkenean zertarako, distantzia zentzunak eta hegazkin-konpainiek erabakiko dute eta!\nHori bai, preso dauden euskal herritarren eta haien familien arteko distantzia orain ere mendekuak erabakitzen du.


Gerra zibilaren ondorengo diktaduraren kontrako kontrol estua ezarri zuten albiste guztiekin, kontraesanak, ahuleziak eta horrelako jokabideak ezkutatzen zituztenak, batez ere espainiarrek bizi izan zuten errealitatea bereziki, eta datu horien inguruko informazioa burutzen dute tabu, haien iturriak desitxuratzen eta euren egileak baztertzen.\nGaur egun, zentsuraren bibrazio guztiak igo eta ezkutuko ezkutuak aztertu ditu. Jakin dezakegu, errealitate ezjakin askoren gain, lan askoren eta idazle askoren balio literario nabarmena izan dutenak, gure herrialdetik kanpoko aitorpena lortu dutenak eta, zalantzarik gabe, parte direnak Gure balio kulturalen ondarea.\nChaves Nogales-en hasieratik nabarmendu eta isilik isildutako idazleengana eta Carlos Morla, Max Aub, Joan Sales, Perez Prat, Alberto Méndez, eta abar, etab., Espainiarekin eta arazoei buruz idazten dutenak jarraituz, eztabaida eskainiko dugu Ekainaren 20an, asteazkenean, haiengandik salbatzeko, Jesus Lobilloren ikuspegi pertsonala, subjektuaren doktore eta jarraitzailearen arabera.\nAsteazkenean, ekainaren 20an, eguerdiko 7: 30etan , ovoid eraikineko helburu anitzeko gela batean egongo da.\nHarremanetarako telefonoak: 629722427 eta 952446715\nHelbide elektronikoa: tertuliasateneo@hotmail.com\nBlogaren informazioa: "benaltertulias.blogspot.com"


Irekia Eusko Jaurlaritza - Gobierno Vasco :: Jaurlaritzaren kontseiluaren erabaki-proposamena, ete berriei maileguak emateko EAEko administrazioaren, SPRI S.A.ren eta Luzaro Establecimiento de Crédito, S.A.ren arteko hitzarmena sinatzeko baimena ematen duena (2010-11-23(e)ko Kointseiluan hartutako erabakia)\nJaurlaritzaren kontseiluaren erabaki…\nErabakia, Industriaren Sustapen eta Eraldaketarako Sozietatea SA (SPRI) Sozietatearekin eta Luzaro Establecimiento Financiero de Crédito SArekin izenpetutako lankidetza-hitzarmena aldatzeko lankidetza-hitzarmena izenpetzeko baimena emateko dena, enpresa sortu berriei (Ekintzaile programa) maileguak emateko.\nJaurlaritzaren Kontseiluak baimena eman du ETE berriei maileguak emateko baimena ematen duen hitzarmena sinatzeko SPRI S.A.rekin eta Luzarorekin (Ekintzaile programa).\nLuzaro Establecimiento de Crédito, S.A.k hitzarmen honi jarraiki emango dituen maileguak 5.580.000 eurokoak izango dira gehienez. EAEko Administrazioak bere gain hartu duen kobraezinak bermatzeko konpromisoak beteko du benetan egon diren guztizko kobraezinen eta 1.116.000 euroko kopuruaren arteko diferentzia. Bermatutako gehienezko zenbateko teorikoa, beraz, 4.464.000 eurokoa izango da.\nLuzarok dauden kobraezinak justifikatu beharko ditu, eta SPRI Industriaren Sustapen eta Eraldaketarako Baltzuak bermatutako zenbateko guztia erabili duela, EAEko Administrazioak bermatutako maileguetatik eratorritako kobraezinen zenbatekoa ordaindu aurretik.\nOgasun eta Finantza Sailburuordetzako Finantza Zuzendaritza izango da hitzarmenaren kudeaketa egiteko ardura izango duen organoa.


Emakunde bat etorri da greba feministaren aldarrikapenekin | Gizartea | Berria\nEmakunde bat etorri da greba feministaren aldarrikapenekin\nMartxoaren 8ko mobilizazioetan parte hartzeko deia egin du. Gazteei «berdintasuna irakasteko» kanpaina bat hasi du erakundeak\nEmakunderen kanpainaren aurkezpena, atzo, Gasteizen. JUANAN RUIZ / ARGAZKI PRESS Tamaina handiagoan ikusi\nEmakundek bat egin du Euskal Herriko mugimendu feministak martxoaren 8rako, Emakumeen Nazioarteko Egunerako, deitutako grebaren aldarrikapenekin. Egun horretara begira diseinatutako kanpaina aurkeztu zuen erakundeak, atzo, Gasteizen. Berdintasuna ikasi egiten da. Irakatsi berdintasuna izango da kanpainaren leloa, eta belaunaldi berriek, besteak beste, etxeko lanen eta besteen zaintzaren ardura partekatuarekin lotutako mezuak jasotzea du helburu.\nEmakundeko zuzendari Izaskun Landaidaren esanetan, martxoaren 8ko grebak «langile grebaren kontzeptu klasikoa» gainditzen du, ez baitute sindikatuek antolatu, mugimendu feministak baizik. Aldarrikapenak lan mundutik harago doazela ere esan du, besteak beste, zaintza lanak ere barneratzen dituelako, «ezkutatuak eta gutxietsiak», eta nagusiki emakumeek egiten dituztenak. «Euren egoeragatik» greba egin ezin duten emakumeak ere ahal duten neurrian mobilizazioetan parte hartzera animatu ditu.\nMartxoaren 8ra begira, Emakundek sentsibilizazio kanpaina bat ere jarri du martxan, gaur hasi eta martxoaren 13a bitartean garatuko dena. Kanpainaren protagonistak gazteenak izango dira, eta horiei berdintasunean oinarritutako balioak irakastean jarriko du arreta Emakundek: «Balio horiek ez dira bakarrik sortzen». Erakundearen arabera, eragile guztiek «erantzukizun handia» dute eredu parekideak zabaltzeko orduan. Hala esan du Izaskun Landaidak: «Ezin dugu gizarte berdinzalea eraiki gizartea osatzen dugun pertsona guztiok ez baditugu erakusten errespetuan, pertsonen eskubideetan eta berdintasunean oinarritutako balioak».\nNeskek eta mutilek «helduen jarrerak» kopiatzen dituztela adierazi du Emakundek, eta berdintasuna irakasten ez bada «desberdintasuna» ikasten dela azpimarratu. Horregatik, kanpainan azpimarratu dute helduek etxean, eskolan, kalean, telebistan eta Interneten etxeko gazteei transmititzen dizkieten ereduak eta jarrerak duten garrantzia.


LABek biltzarren arteko konferentzia egingo du martxoan, borroka sindikal berriak sustatzeko | Ekonomia | Naiz\nLABek biltzarren arteko batzarra egingo du martxoan Gasteizen, orain arteko balantzea egin eta aurrera begirako erronkak lantzeko. Borroka sindikal berriak irekitzea, sindikalismo feminista bateranzko trantsizioarekin jarraitzea eta ekosozialismoaren bidean urratsak ematea, erronka berrietako batzuk dira.\nGarbiñe Aranburu eta Igor Arroyo LABeko arduradunak, aurreko agerraldi batean.(jon URBE/FOKU)\nMartxoaren 26an biltzar arteko betarra ospatuko du LABek Gasteizen, azken biltzarretik hona sindikatuaren egoeraren balantzea egin eta erronka berriei aurre egiteko borroka sindikal berriak lantzeko, Garbiñe Aranburu idazkari nagusiak iragarri duenez.\nBatzarrak sindikatuaren bederatzigarren biltzarreko 500 delegatuen parte hartzea izango du eta zazpi lan ardatz jorratuko dituela iragarri du. Ardatz horietako lehena borroka sindikal berrien irekiera izango da, eta honetan zerikusi handia du urtarrilaren 30eko grebak zabaldutako bideak.\n«Garai berri honek behar duen sindikatu eraldatzailea izan behar genuela nabarmendu genuen biltzar nagusian; bada, bide onetik goazela ikusten dugu, LABen proiektuarekiko atxikimendua geroz eta zabalagoa da langileen artean», nabarmendu du Aranburuk.\nOfentsibarako bide berriak\nOfentsibara egindako greba orokor batek zabaldutako bidean, indartsu ikusten du LABek bere burura prekarietatearen aurka eta soldata eta bizi baldintza duinen aldeko borroka sindikal berriak irekitzeko.\nPraktika feministan jarraitu eta sakontzea beste ardatz nagusietako bat izango da, eta horretan formakuntzan sakondu nahi du sindikatuak Formakuntza Eskola Feministaren bitartez.\nZaintza lanen aitorpen politiko eta sozialean, lan guztien banaketan edota soldata arrakalaren kontrako borroka ere aurrerago eraman nahi du LABek.\nEra berean, larrialdi klimatikoaren errealitateak esku hartze sindikalean lekua izan behar duela uste du LABek eta arlo honetan lan talde bat osatu eta erabaki eta proposamen berrietan lanean ari direla adierazi du Aranburuk.\nProposamen sozioekonomikoa ere osatu eta aurkeztuko du LABek, eta atal honetan «zaintza lanen afera nola bideratu, sektore publikoaren paperak zein izan behar duen, zein garapen eredu defendatzen dugun, langileen behar duen estatutua edota pentsio eta gizarte segurantzako proposamena» bezalako gaiak landuko dituzte, besteak beste.\nLan osasunaren defentsa, burujabetzaren aldeko borroka edota klase subjektuaren berrosaketaren aldeko apustua martxoko batzarraren mahai gainean egongo diren beste gai batzuk dira aurreratutakoaren arabera.\nSindikatuaren osasun ona baieztatzen duten zifrak ere nabarmendu dituzte. Izan ere, 43,547 afilaturekin, %4ko igoera izan zuen iaz, eta nabarmendutakoaren arabera, afiliatu berrien %70 18 eta 30 urte arteko gazteak dira.


Mikel Abrego "Pintza" "BAP!!" ::: NEGU GORRIAK :::\n1990-2001: taldearen bilakaeraren kronologia laburtua\n"Negu Gorriak, la victoria de la palabra". Historia\nTaldekideen ibilbide-orri musikala. Aurreko eta gerokoak\nNegu Gorriak, sareko dokumentu eta esteka interesgarriak\nMusika ibilbide handi eta aberatsaz gain, Mikel “roadie”-rena egin du, eta erremixgile moduan hainbat sartu-irtena egin du… Gaur egun Kaki Arkarazorekin denetariko lanetan dabil Garate Studiosen.\nMusika elkarlan askoren artean merezi du aipatzea, Bilbo 2006ko abenduaren 22an Damo Suzukik (Can) bete musikari batzuekin batera egin zuen kontzertua.\nEuskal eszenako hardcore-punkeko talde aitzindarietako bat. Andoaindarrek diskorik disko bilakaera nabarmena eta berezia izan zuten. 1988an Mikel Txanpiren ordez sartu zen, berezko talde zirraragarriaren behin betiko bateria jolea.\n-Babarruna ta aza popularra (maqueta autoekoiztuta, 1986)\n-Condenados a luchar (Discos Suicidas, 1986) (Recopilatorio)\n-Bidehuts eta etxe huts (Basati Diskak, 1988)\n-Zuria beltzez (Basati Diskak, 1992)\n-Lehertzeko garaia (Esan Ozenki, 1994)\n-Zuria beltzez/Bide huts eta etxe huts (Esan Ozenki, 1996)\n-Bazen (Metak, 2003)\nBigarren diskoan eta eszenatokira salto egitean pentsatzen ari zirela, Bap!! taldeko bateria Mikel Abregok aldatzeko zuen gaitasuna ikusi zuten Fermin, Kaki eta Iñigok. Bosgarren kide perfektua, errepikaezinezko talde eta unearen zirkulua ixteko. Jarrera baten historia berezia. Musika lehergailua. Negu Gorriak.\n-Negu Gorriak (Oihuka, 1990 / Esan Ozenki, 1996)\n-Gure Jarrera (Esan Ozenki, 1991)\n-Gora herria (Maxi) (Esan Ozenki, 1991)\n-Borreroak baditu milaka aurpegi (Esan Ozenki, 1993)\n-Hipokrisiari stop! Bilbo 93-X-30 (Esan Ozenki, 1994)\n-Ideia Zabaldu (Esan ozenki, 1995)\n-Ustelkeria (Esan Ozenki, 1995)\n-Salam, agur (Esan Ozenki, 1996)\n-1990-2001 (Metak, 2005) I\nGaliza eta Euskal Herriaren arteko soinu zubia indartu egin zen Mikel taldean sartu zenean, Negu Gorriak desegin eta gero. Diskurtso aberatsa eta sendoa du Nación Reixa-ren bigarren diskoak.\n-Alivio rápido (Dro, 1994)\n-Safari mental (Gora herriak/Esan Ozenki, 1997)\nAna Rita Alberdi, Anari. Bere munduaren testu eta paisaia biluzi, gordin eta poetikoak, hasieratik Mikelek lagundua, besteak beste. Atera dituen hiru diskoek gaur egungo rockaren proposamenik bizienetariko eta zirraragarrienetarikoak dituzte ezkutuan.\n-Anari (Esan Ozenki, 1997)\n-Habiak (Esan Ozenki, 2000)\n-Anari ta Petti (Maxi) (Pil-Pil Sessions/Metak 2003)\n-Zebra (Metak, 2005)\n-2007ko martxoaren 31ean Bilboko Kafe Antzokian (Bidehuts, 2008)\nJavi Pez eta Javi Pezen era askotariko aurpegiak. Pezen beraren letrekin batera, jazzaren eta pop sentsual eta dantzagarriaren sintesia da Parafunk. Taldearen azken etapan Mikel eta bere bateria sartu ziren.\nArtista bien arteko kolaborazioen bide emankorraren hasiera izan zen.\n-Parafünk (La Fábrica Magnética, 1993)\n-Prologo (10") (Novophonic, 1996)\n-Disco Nudo (Maxi) (Novophonic, 1997)\n-Desenlace (Maxi) (Novophonic, 1997)\n-Epïlogo (Novophonic/Esan Ozenki, 1997) I\nMikel Abrego, Sorkun Rubiorekin (Kashbad, Sorkun) batera, Fermin Muguruzaren funtsezko zutabearen piezetariko bat izan da, Ferminek bakarkako abenturari ekin zionetik. Bira luzeetan musikaria babestu zuten taldeetan parte hartu zuen Mikel Abregok, eta Ferminen disko gehienetan bateria izan da.\n-Amodio eta gorrotozko kantak/Canciones de amor y odio (1984-1998) (El europeo/Esan Ozenki, 1998)\n-Brigadistak sound system (Esan Ozenki, 1999)\n-Erremixak (Esan Ozenki, 1999)\n-FM 99.00 Dub manifest (Esan Ozenki, 2000)\n-Big beñat (Single) (Esan ozenki, 2001)\n-In-komunikazioa (Metak/Kontrakalea, 2002)\n-Irun meets Bristol. Komunikazioa (Metak/Kontrakalea, 2003)\n-Sala Apolo, Barcelona 21/01/04 (Metak/Kontrakalea, 2004)\n-Xomorroak (Bizitza lorontzian)/Bichitos (la vida en el tiesto) (Metak/Kontrakalea, 2004)\n-Euskal Herria Jamaika Clash (Talka Records, 2006)\n-Bass-que culture (Talka, 2006)\n-Afro-Basque Fire Brigade Tour 2007 (Talka, 2007)\n-Mirant al cel (Talka, 2008)\n-Asthmatic Lion Sound Systema (Talka, 2009)- I\nMikel “Pintza” Abregok, Mikel Unzurranzaga Schmitz “Makala”-k eta Javi P3zek euren adimenak batu zituzten unean uneko proiektu baterako: pare bat erremix eta reggae-soulean egindako singlea, “Summer City Love” izenekoa.\nSummer City Love (7") (Novophonic, 2002)\nBilboko trafiko kameretako grabazioen ordu ugarirekin, Luis André bideo-artistak egindako konposizioetan oinarrituta, sampler, jazz eta hip hopaz geruza fin bat osatu zuen Mikel Abregok proiektu bitxi honetan.\n-Kutxa beltza (Pil-Pil Sessions/Metak, 2002)\nBap!! taldea izandakoren hiru laurdenak Borja Iglesiasekin (Purr, Hotel, Anari) batu ziren eta talde bizia osatu zuten, hardcoretik abiatu eta urrats bat aurrera eginda, aurretik ezarri gabeko bide aldakorretarantz.\n-Inoren ero ni (Metak, 2004)\n-Gronhölm (Bidehuts, 2008)\n-Fosbury (Bidehuts, 2009)\n2004an, Digi Onze ezizenarekin, Javi P3zek “Onze Sports vol.1” EPa (Novophonic, 1998) osatu eta ekoitzi zuen. Hori abiapuntutzat harturik, musikari asko batu zuen, Mikel besteak beste, eta kirol bitxien (esaterako ping-ponga eta dominoa) soinu banda zoroa egin zuen dantza-disko batean: “Sports” (Hitop, 2004). Ezinbestekoa.\n-Sports (HiTop, 2004)\n-Ping Pong (Beatfanatic Remixes) (12") (HiTop 2004)\n- El Pinball, Domino, Futbol-in (Dave da Gato, Diesler, Watch TV Remixes) (12") (HiTop, 2005)


Fikzio falta Kimuetan | Kultura | Berria\nFikzio falta Kimuetan\nDuela 22 urte, munduaren beste puntan nintzela, bidaiari japoniar batek Alex de la Iglesiaren lehen bi pelikulak oso gogokoak zituela komentatu zidan. Zoritxarrez, Euskal Herritik ateratzen ari ziren zinemagile gehienak gaztelaniaz ari ziren filmak egiten. 1997. urtea zen, eta Koldo Almandozek Razielen itzulera film laburra estreinatu zuen Zabaltegin —sailean eman zuten euskarazko lehen labu-rra—. Kimuak egitasmoko lehen sortan sartu zen hurrengo urtean. Almandozenarekin batera, Asier Altunaren eta Telmo Esnalen Txotx ere sartu zen Kimuetan.\nGarai hartan, nahiz eta katalogoan askotariko lanak egon, istorio bat kontatzen zuten fikziozko film labur dezente izaten ziren. Planteamendu bat, garapen bat, eta errematea. Kasu askotan, bertso onek izaten duten azken errima, graziazkoa.\nBestelakoa da gaur egungo egoera. Ez-fikziozko film laburrak ari dira gailentzen. Aurtengo sortan, Moriartikoen Mateoren ama da fikziozko lan bakarra. Ipar Poloko irudiekin, Xabi Payaren olerki luze bat da Artiko. Tarragonako (Herrialde Katalanak) Francisco Franco Lanbide Unibertsitatearen zuri-beltzezko bidaia bat da Labo. Sierra Leonako espetxe bateko krudelkeria da El Infierno. Extremadurako (Espainia) herrixka bateko igerileku baten kostunbrismoa da Leyenda dorada. Erronkariko haurren ahotsarekin batera, ahots gozo batek xuxurlatzen du bi hartz eme daudela Nafarroako Pirinioetan, eta horixe da Medvedek edo Hartza. Animaziozko bitxikeria oso berezia da, aldiz, Lursaguak.\nProposamen interesgarriak dira guztiak. Agian, ez guztiak bata bestearen jarraian irenstekoak. Edonola ere, faltan botatzen dira Mateoren ama-ren estiloko gehiago egotea. Moriartitarren lan hori Iban Zalduaren narrazio batean dago oinarrituta. Ondo irakurtzen asmatuz gero, euskal literaturak ematen du film labur asko egiteko.\nKimuak egitasmoaz asko eztabaida daiteke, eta eztabaida gai bat fikzioaren presentzia urria izan daiteke. Kimuen proiekzioaren ostean, garagardo batekin topatu nuen eztabaida. Ematen du gehiagorako.


Urola Kostako 2021-2025 energia plana: energia kontsumoa murriztu eta jasangarritasun energetikoari bultzada emateko - Berriak - UrolaKosta\nUrola Kostako 2021-2025 energia plana: energia kontsumoa murriztu eta jasangarritasun energetikoari bultzada emateko\nUdalekin, enpresekin eta herritarrekin osatuko da lehen faseko eskualde mailako diagnostikoa\nUrola Kostako Udal Elkartea eskualdeko energia plana garatzen ari da, Gipuzkoako Foru Aldundiaren Ingurumen eta Obra Hidraulikoetako Departamentuaren «Energia berriztagarrien erabilera eta aurrezpen zein eraginkortasun energetikoa toki mailan bultzatzeko» programaren baitan.\nEkimenaren helburua da eskualde mailako energia plan gaurkotua osatzea; hain zuzen ere, 2021-2025 epealdirako ekimen zehatzak definitzeko.\n2021-2025 Energia plana\nZehazki, 5 dira egitasmoarekin lortu nahi diren helburuak:\nEraginkortasuna lortzea; energiaren erabileran efizientzia bultzatzea eta energia-aurrezpena sustatzea.\nErregai fosilekiko mendekotasuna gutxitzeko, energia berriztagarriak sustatzea eta ezartzea.\nBerotegi-efektuko gasen isurketak gutxitzea.\nEnergiaren gaiaz hausnartzeko eskualdeko lan mahai bat sortzea.\nHerritarrengan sentsibilizazioa lantzea; energia aurrezteak eta energia berriztagarriek dakartzaten onurak gizarteratuz.\nEnergia kontsumoa murrizteko eta jasangarritasun energetikoari bultzada emateko asmoz landuko da plana. Beti ere, zeharkako ikuspegi integral batetik abiatuta eta nazioarte mailako Garapen Iraunkorrerako Helburuekin eta 2030 Agendarekin lerratuta. Izan ere, eraginkortasun energetikoaren gaiak hainbat arlotan du zuzeneko eragina; jarduera ekonomiko guzti-guztietan (garraioa, industria, merkataritza, turismoa…), herritarren ongizatean eta kontsumo-ohituretan, etab. Alde batetik, aipatu jardueretako eragileen lehiakortasunean eta eskualdeko ekintzaileen ekosisteman. Bestetik, eskualde mailako enpleguan: talentua erakarriz eta lanpostu berriak sortuz. Eta, azkenik, baita eskualdeko herritarren bizi kalitatean ere; etxebizitzen erosotasunean eta familien aurrezpen-ahalmenean, esaterako.\nHorrenbestez, ezinbestekoa da eskualde mailako plan bat adostea, energia berriztagarriak sustatzeko eta jasangarritasun energetikoaren bidetik lurraldearen garapen sozioekonomikoan beste urrats bat emateko.\nEskualde mailako lanketa: diagnostikotik lan-mahaira\nHiru fase nagusitan osatuko da lan- ibilbidea. Lehenik, energia alorrari erreparatuz eskualdeko diagnostikoa osatuko da. Gero, plana bera garatuko da; besteak beste, energia berriztagarriak eskualdera erakartzeko beharrezko finantzaketa eta egiturak aztertzeko. Azkenik, lan-mahaia osatuko da; planaren jarraipena egiteko eta energiaren inguruko etorkizuneko ekimenez, programez eta azpiegiturez hausnartzeko.\nUne honetan, diagnostikoa osatzeko datu bilketaren baitan, Urola Kostako Udal Elkartea zuzenean ari da eskualdeko udal bakoitzarekin lanketa egiten. Datu estatistikoez gain, herri bakoitzaren egoera zehatza ezagutzeko. Alabaina, udalekin ez ezik, bost herrietako enpresekin eta herritarrekin ere nahi da osatu argazkia.\nHorretarako prestatu dira galdetegi labur-laburrak; ahalik eta modurik arinenean, parte hartzea sustatu eta ahalik eta eragile gehienen ekarpenak jasotzeko.\nEnpresa ordezkariek betetzeko galdetegia (abuztuaren 6ra arte).\nHerritarrek betetzeko galdetegia (irailaren 15 era arte).\nEnpresentzako Zerbitzuak (Idoia Etxarri)


Lankide:LydiaUsarraga/Proba orria - Wikipedia, entziklopedia askea.\nEspazio publikoa, gizarte osoari irekita dagoen lekua da, pakean eta harmonian zirkulatzeko eskubidea duen tokia. Gianera elkargune bat edo auzo bat izan daiteke, hiriaren erdigune, itsasoaren aurrean edo eremu publikoaren barruko beste eremu bateko zati bat, gizarte-interakzioa eta komunitate-zentzua sustatzen laguntzen duena.\nHerritarrentzat sortutakoa. Jendearen jabetzakoak dira, ondasun publikoari zerbitzatzen diote eta gizarte kohesioa sustatzen dute. Definizioz, herritar guztiek erabil ditzakete, diru-sarrera eta egoera pertsonalak edozein direla ere. Oro har, zirkulazio-bide irekiak hartzen ditu, hala nola: kaleak, plazak, errepideak; baita eraikin publikoetako eremu zabalak ere, hala nola liburutegiak, eskolak, ospitaleak. udalak, geltokiak edo lorategiak, parkeak eta naturguneak, horien lurzorua jabetza publikokoa izanik.\n2.1 Elementua nagusiak\n2.1.1 Hira sortzen du:\n2.1.2 Zer egiten du espazio publiko bat ona izatea?\n3.2.1 Haurrentzako parkea\n3.3 Errepideak edo Bide publikoa\n4 Hiri Espazio Publikoaren Europako Saria\nEspazio publikoak gizakia komunitate sedentarioetan finkatzen hasten denean sortzen dira, Iraultza Neolitikoan. Garai horretatik hasi ziren sortzen gaur egun ezagutzen dugunaren eta espazio publikoa deitzen dugunaren oinarriak; eta espazio horren funtzionamendua ikusten da gizarte-harremanak eta lanaren espezializazioa ugaltzen eta konplexuago bihurtzen diren heinean.\nEspazio publikoaren sorkuntza hiriaren historiaren parte da hasiera-hasieratik. Antzinako Grezian, espazio publikoa, Agoran eta batzarretan izaten zen, non hiritarrak biltzen ziren beraien eguneko gaiak eztabidaitzeko. Gero bideak eta kaleak ditugu, historikoki sortu zirenak, kontu pribatuak, kontu publikotik, mugatzeko eta antolatzeko. Gelditzen ziren espazio libreak, kultura, sozietate eta natura beharrak sustatzeko eskuratzen zuten. Horregatik esaten da hiriaren historiaren hasieratik sortzen dala.\nAgora, Antzerki greziarra, foroa eta Erromatar Inperioko espazio eta azpiegitura handiak gizarte klasikoen beharraren eta asmoaren erakusgarri argiak dira, norbanako bakoitzak bere pertsona garatzen duen eta, aldi berean, talde jakin bateko kide izatea aldarrikatzen duten ideal partekatuak adierazteko agertokiak direlako.\nGero, Erdi Aroan, espazio publikoek, batez ere, erlijio kontuei erantzun zieten, hiri gotorlekuetako erdiko plazetan tenplu handiak eta beste eraikin publiko batzuk eraiki zirela ikusiz. Gizartearen kongregazioaren eta herritarren adierazpenaren sentimenduak eta beharrak hor zirauten; merkataritzaren iraupena ere ikusten zen, baita plazan egiten ziren hainbat gizarte-jarduera ere. Barruko zirkulazio-bideak eta merkataritza-bideak ere garrantzitsuak ziren gizarte feudalentzat.\nXIX. mendearen amaieran, Europako Industria Iraultza bete-betean zegoela, espazio publikoak, bereziki berdeguneak, osasuna sustatzeko leku eta tresna ideal gisa planteatu ziren, industrietako lan-baldintza kaskarren eta hirien hazkunde gainezkatuaren aurka, eta, ondorioz, dentsitate handiko eta osasungarritasun baldintza eskaseko langile-auzoak sortu ziren. Gero, XX. mendearen erdialdean, mundu osoko pentsalari garrantzitsuek berdegune publikoen funtzio sozial eta estetikoak nabarmendu zituzten, eraikitako hiri-bilbearen barruan funtsezko eta beharrezko elementu gisa nabarmentzen baitziren.\nMerkataritzaren agerpena jatorrian eta garapenean funtsezkoa izan zen, hiriak ekoizpenean soberakinak sortzen hasten diren unean. Horrela, salgaiak etengabe trukatzeko gero eta premia handiagoa dagoenez, eraikinen artean geratzen diren bideak eta espazioak erabiltzen hasten dira. Horretarako, funtzio berriak ematen zaizkie leku komunei, eta zirkulaziorako, merkataritzarako, aisialdirako, askotariko harremanetarako eta sozializaziorako espazioak sortzen dira. Horrela, bada, Estatuaren rola ere sortzen da, espazio publiko horien babesa zaintzeko beharra eta betebeharra dagoelako, erabilera komunerako erabiliko direla bermatzeko eta hiriaren beharrak asetzeko.\nDenboraren poderioz, espazio horiek dibertsifikatu egiten dira eta eskaera berriei eta hirian garatzen diren jarduera gero eta anitzago eta konplexuagoei erantzuten hasten dira, eta, aldi berean, hiri-bilbeko ekoizle eta egituratzaile bihurtzen dira.\nEspazio publikoetan pertsonak daude eta elkarri eragiten diote; grina komunak sozializatzen eta aurkitzen dituzte; eta hiriari partekatzen dizkioten eskubideak baieztatzen dituzte. Pertsonak ardatz dituen hiri batean, espazio publikoa funtsezkoa da giza ingurune bizigarri baten noziorako. Espazio publikoa plataforma ezin hobea izan daiteke komunitate-zentzua eraikitzeko eta are asmo handiagoko helburu kolektiboetarantz aurrera egiteko.\nLege-alderdiari dagokionez, espazio publiko modernoa hiri-jabetza pribatuaren eta jabetza publikoaren arteko bereizketa formaletik dator. Hurbilketa juridiko batetik, administrazio publikoak, jabeak edo lurzoruaren jabari ahalmena duenak berariazko araudi baten mende dagoen espazio gisa defini dezakegu, herritar guztiei irisgarritasuna bermatzen diena eta hura erabiltzeko eta jarduerak instalatzeko baldintzak finkatzen dituena.\nErabilerari dagokionez, eguneroko interakzio sozialaren agertokia da eta jardueren euskarri fisikoa da, Hiri-premia kolektiboak asetzea du helburu. Fisikoki irisgarritasuna du ezaugarri, eta legezko dimentsioa eta erabilera dimentsioa bateratzen dituen ezaugarria da. Hala ere, hiriaren berezko dinamikak eta bertako jendearen portaerek espazio publikoak sor ditzakete, juridikoki ez direnak edo hala aurreikusita ez zeudenak. Gainera, dimentsio sozial, kultural eta politikoa du. Harremanetarako eta identifikaziorako, adierazpen politikoetarako, jendearen arteko harremanetarako, hiri-bizitzarako eta komunitate-adierazpenerako lekua da. Ildo horretan, espazio publikoaren kalitatea ebaluatu ahal izango da, batez ere, errazten dituen gizarte harremanen intentsitateagatik eta kalitateagatik, talde eta portaera desberdinak hartzeko eta nahasteko duen gaitasunagatik, eta identifikazio sinbolikoa, adierazpena eta integrazio kulturala sustatzeko duen.\nElementua nagusiak[aldatu | aldatu iturburu kodea]\nEspazio publikoak eraikinaren diseinua, eskala, arkitektura eta proportzionaltasuna baliatzen ditu, ikusizko esperientziak, ikuspegiak edo beste ezaugarri interesgarri batzuk sortzeko.\nElementu garrantsitsuenetakoa erabilera eta erabiltzaileari egokitzea da. Gainera ingurumena eta ezaugarri naturalak babesten ditu. Beste elementu bat jarduerak eta soziabilitatea dira. Espazio publikoak komunitatearen izaera eta nortasun lokala islatzen du, interakzio soziala sustatzen du eta komunitate eta auzotasun zentzua sortzen du, biltzen diren eta espazioa erabiltzen duten pertsonei erosotasun edo segurtasun sentsazioa ematen die, komunitatearen zeharkako atal publikoaren erabilera eta elkarrekintza sustatzen ditu.\nHira sortzen du:[aldatu | aldatu iturburu kodea]\nEspazio publikoak hiri baten esentziak, izaera edo, nahiago bada, arima definitzen ditu. Halaber, espazio publikoan hiria sortzen du, komunitate horren kultura eratzen baita. Hiriaren irudia bere ikono arkitektonikoekin adierazten dela pentsatzen da. Eraikin bereziak apaindura edo lotsagabekeria besterik ez dira, edo, kasurik onenean, hiria apaintzen duten bitxia dela esan dezakegu. Baita ere. topagune guztiek osatzen dute espazio pubikoa, non herritarrekiko harreman modu bat ezartzen den eta komunitate horren berezko kultura eratzen den\nEspazio publikoak hiria sortzen du, kohesionatu egiten du eta, aldi berean, haren esentzia etengabe birdefinitzen du.\nZer egiten du espazio publiko bat ona izatea?[aldatu | aldatu iturburu kodea]\nGiza kontaktua eta gizarte-jarduerak alde batera uzten ditu.\nSegurua, abegikorra eta atsegina da erabiltzaile guztientzat.\nBisualki interesgarriak diren diseinua eta arkitektura ezaugarriak ditu.\nKomunitatearen parte-hartzea sustatzen du.\nTokiko kultura edo historia islatzen du.\nOndo lotzen da erabilera mugakideekin.\nOndo mantenduta dago\nIzaera bakarra edo berezia du.\nEspazio publikoak irisgarritasuna eta Hiriaren zentraltasuna zehazten ditu; zirkulazioa antolatzen du; hiri-paisaia eraldatzen eta aberasten du. . Horregatik, espazio publiko dira, halaber, auzoetako plazak eta parkeak, merkatuak, azoka txikiak, aisialdi- eta kirol-lokalak, antzokiak eta zinemak, kaleak eta sarean etengabe eratzen direnak. Zirkulazio-eremuak ere espazio publikoak dira, hala nola lorategiak eta espazio publikoaren eta pribatuaren artean partekatzen diren zenbait eremu, hala nola terrazak, parke-lekuak eta aurrealdeak.\nSakontzeko, ikusi plaza artikulua.\nHerrixka baten barruan dagoen leku zabala, hainbat kale biltzen dituena. Soziala, sinbolikoa eta oroigarriak izaten dira. Askotariko ezaugarriak dituzten plazak daude, hala neurriengatik nola ezaugarri eta erabilerengatik. Gainera bakoitzaren Funtzioagatik sailkatzen dira, eremu desberdinak nagusitzen direlako. Askotan, plaza da herri baten tokirik garrantzitsuena. Historikoki, izan ere, herri asko plaza baten inguruan jaio dira, eta inguruan instituzio nagusiak daude (udaletxea, eliza, banketxeak, etab.).\nKonstituzioko Plaza, Donostia\nGazteluko Plaza Iruñea\nPlazatxoa[aldatu | aldatu iturburu kodea]\nEraikin erlijioso batekin lotzen da ia beti, atari moduan.\nHiri-pieza historikoak dira, balio kultural handikoak.\nBakeraren Plaza, Iuña\nHiri Zaharreko Plaza Txikia, Praga\nHiri-Parkeak[aldatu | aldatu iturburu kodea]\nSakontzeko, ikusi hiri-parkea eta parkea artukuluak.\nAbandoibarra parkea, Bilbo\nBerdegunea da bere osagaia nagusiena. Hirigune batean dagoen parkea da, bere eskala eta taimanaren arabera. Oro har, udal botere publikoei zor die haren diseinua eta mantenua. Batzuetan, parke mota horien altzarietan jolasak, bidezidorrak, berdegune zabalak, komun publikoak eta abar sartzen dira. Gaur egungo hiri parke asko, gobernariek, aurretik aristokrazia, erregetza edo armadaren jabetzakoak ziren lorategiak publiko egiteko ekimenetik sortu ziren. Kutsadurari aurre egiten laguntzen dute, hiri handien nukleoan biodibertsitatea errazten dute eta tenperaturaren eta hezetasunaren kontrola errazten dute. Metropolien barruko berdeguneak, gainera, gizarte kohesiorako elementu garrantzitsuak dira. Hiri-parkearen kontzeptua XIX. mendean sortu zen, herritarren gozamenerako espazio ireki gisa, baina haren garrantzia hain da handia, ezen mundu osoko hirien konfigurazioa markatzen baitu.\nAlderdi Eder Parkea, Donostia\nHaurrentzako parkea[aldatu | aldatu iturburu kodea]\nTitulartasun publiko edo pribatuko instalazio bat da, eremu mugatu bat eta jolaserako zenbait elementu dituena, haur eta adingabeentzat. Haur-parkeek segurtasun neurri batzuk bete behar dituzte, bai instalazioetan (kokapena, irisgarritasuna eta erabilera, elementu osagarriak, seinaleak), bai jolaserako ekipoetan edo elementuetan (kulunkak, zabuak, txirristak, etab.). Araudiaren arabera, haur-parkeak "adingabeen jolaserako ekipamendua duten aire zabaleko espazioak dira, araudi espezifikorik ez dutenak". Haur-parkeak publikoak (udalek kudeatzen dituzte) edo pribatuak (jabekideen erkidegoa da horien titularra) izan daitezke. Bi kasuetan, teknikari kualifikatuek urtero berrikusi behar dituzte.\nAlderdi Eder Parkea, Donosti\nErrepideak edo Bide publikoa[aldatu | aldatu iturburu kodea]\nSakontzeko, ikusi, errepide\nOinezkoak edo ibilgailuak ibiltzen diren jabari komuneko edozein eremu da. Bide publikoak eraikitzeko, izendatzeko, erabiltzeko eta mugatzeko nazioarteko, nazioko eta tokiko araudiaren arabera arautzen dira, funtsezko eskubide batzuk babesteko helburuarekin (bizitzarako, osasunerako, askatasunerako, jabetzarako, joan-etorriak egiteko, etab.). Bide pribatuek ez bezala, jabeek arautzen dituzte, bai ezaugarriei bai irisgarritasunari dagokienez. Bide publiko mota bakoitzak legeak araututako ezaugarri espezifikoak ditu, eta ezaugarri horiek zehazten dituzte haien kokapena, irisgarritasuna eta erabilera.\nN-1, Irun- Madril\nTabakalera Liburutegia, Donostia\nSakontzeko, ikusi liburutegi eta liburutegi-publikoa\nToki-mailako informazio-zentro bat da eta bere erabiltzaileei mota orotako ezagupenak eta informazioa eskaintzen dizkie. Liburutegi publikoaren zerbitzuak eskaintzeko orduan, oinarrizko baldintza bat da pertsona orok informazioa eskuratzeko orduan eskubide berberak izatea, adina, arraza, sexua, erlijioa, nazionalitatea, hizkuntza edo gizarte-klase edozein izanda ere. Arrazoi desberdinak direla medio, zerbitzu eta material arruntak erabiltzea ezinezkoa zaien erabiltzaileen kasuan, zerbitzu eta material bereziak eskainiko dira, esate baterako, hizkuntz gutxiengoen kasuan, minusbaliotasunak dituzten pertsonen edo ospitaletan edo kartzelan dauden pertsonen kasuan.\nKoldo Mitxelena liburutegia, Donosti\nSakontzeko, ikusi eskola eta ikastola artikuluak.\nHerrialde bakoitzeko hezkuntza sistema nazionala da, administrazio publikoak kudeatzen duena eta zergei eusten diena. Oro har, hainbat maila akademikotan eskolatutako ikasketa eta hezkuntza planak planifikatzea, gainbegiratzea edo zuzenean gauzatzea hartzen du barnean, eta arau juridikoak nahitaezkotzat jotzen dituen mailak egitea lehenesten du; oro har, Lehen Hezkuntza da, baina horrek ez ditu salbuesten derrigorrezkotzat jotzen ez diren eskolaurreko edo goi-mailako mailak.\nHezkuntza publikoaren helburua da herritar guztiek hezkuntzarako irisgarritasuna izatea, eta lehiarako abantaila lortzeko heziketa-maila egokiak sortzea.\nHiri Espazio Publikoaren Europako Saria[aldatu | aldatu iturburu kodea]\nEuropako hirietan espazio publikoak sortu, berreskuratu edo hobetzeko mota guztietako lanak ezagutu eta zabaltzeko bi urtean behin antolatzen den lehiaketa da. Huaek dira azken urteetako irabazleak:\n2018 Tirana (Albania)\n2016 Caldas de Montbui (Espainia) Baratze termaletako ubideak\n2014 Elche (Espainia) Haran txirikordatua\n2012 Bartzelona (Espania) Rovira Hill-en "Arrangement of the summit of the Turó"\n↑ (Gaztelaniaz) «DESARROLLO DEL ESPACIO PUBLICO A TRAVÉS DE LA HISTORIA - Docsity» www.docsity.com Noiz kontsultatua: 2020-05-04.\n↑ (Ingelesez) «Orígenes y evolución del espacio público: Desafíos y oportunidades para la gestión urbana actual» Plataforma Urbana Noiz kontsultatua: 2020-05-04.\n↑ (Ingelesez) «Characteristics of Public Spaces» Urban Design 2018-01-13 Noiz kontsultatua: 2020-05-05.\n↑ (Gaztelaniaz) domenico. (2011-03-30). «Espacio público como lugar de construcción de ciudadanía» URBANOHUMANO Noiz kontsultatua: 2020-05-06.\n↑ «Characteristics and Guidelines of Great Public Spaces» ddd.uab.cat Noiz kontsultatua: 2020-05-06.\n↑ Txantiloi:Es-CO «¿Qué es el espacio público?» Alcaldía de Barranquilla Noiz kontsultatua: 2020-05-06.\n↑ «Errepideak - Gipuzkoako errepideak» ORAIN Gipuzkoa Noiz kontsultatua: 2020-05-06.\n↑ «El Premio - PublicSpace» www.publicspace.org Noiz kontsultatua: 2020-05-05.\nOrriaren azken aldaketa: 6 maiatza 2020, 12:45.


GARAko lan-taldeari elkartasuna - Durangaldea - Anboto.org\nGARAko lan-taldeari elkartasuna\nAnboto 2019-01-31 13:15\nJoan den asteazkenak egun alaia izan behar zuen GARA egunkariko lankideentzat. Hogei urte bete ziren lehen zenbakia argitaratu zutenetik, eta ospatzeko moduko lorpen handia da hori, batez ere komunikabideentzat bizi dugun aro zail honetan.\nAitzitik, poztasun zantzurik ez genuen sumatu GARAren arduradunek egunkariaren urteurrenean egindako agerraldian: erredakzioa hutsik eta erdi ilunpetan zegoela, datozen urteotan hiru milioi eurotik gora ordaintzera derrigortuta daudela azaldu zuten, zer eta Espainiako justiziak berak legez kanpokotzat jotako EGIN egunkariaren itxieraren ondorioak ordaintzeko.\nLerro xume hauen bidez, ANBOTOk eta Euskal Herri osoko 66 toki komunikabide batzen dituen TOKIKOMek GARAri ezarritako zor horren bidegabekeria publikoki salatu nahi dugu, komunikazio proiektuaren bideragarritasuna kolokan jarriz prentsa askatasuna eta aniztasuna ere kaltetzen dituelako, eta elkartasuna adierazi nahi diogu GARAren lan-talde osoari. Toki komunikabideetan oso jabe gara prentsa aniztasunak duen garrantziaz, eta haren alde diharduenak ondoan izango gaitu.


Irekia Eusko Jaurlaritza - Gobierno Vasco :: Etxepare Euskal Institutuak iragarri zuen William A. Douglass Katedra berria sortuko duela 2016. urtean, University of Massachusetts Amherst unibertsitatean\nEtxepare Euskal Institutuak iragarri zuen …\n<img src="https://www.irekia.euskadi.eus/uploads/cover_photos/29928/original/PC098146.JPG" style="max-width:100%" alt="Montero, Camus, Goenaga, Douglass, Olaziregi eta San Sebastian, aurkezpenean" />\nMontero, Camus, Goenaga, Douglass, Olaziregi eta San Sebastian, aurkezpenean Iturria: Irekia\nCBS zentroak argitaratutako lau liburu berri aurkeztu zituzten atzo Donostian William A. Douglass, Koldo San Sebastián eta Argitxu Camus Etchecopar egileek\nEkitaldian, Etxepare Euskal Institutuak iragarri zuen William A. Douglass Katedra berria sortuko duela 2016. urtean, University of Massachusetts Amherst unibertsitatean (AEB)\nNevadako Unibertsitateko William A. Douglass Centre for Basque Studies zentroak lau argitalpen berri aurkeztu zituen atzo arratsaldean, Etxepare Euskal Institutuko egoitzan, Donostian.\nBasques in the United States, vols. 1 and 2 - Koldo San Sebastian, Argitxu Camus Etchecopar\nBasque Explorers in the Pacific Ocean - William A. Douglass\nZelestina Urza in Outer Space - David Romtvedt\nGarmendia and the Black Rider - Kirmen Uribe\nAurkezpenean William A. Douglass, Koldo San Sebastian eta Argitxu Camus Etchecopar egileek eta Daniel Montero William A. Douglass CBS zentroko argitalpenen arduradunak hartu zuten parte, Aizpea Goenaga Etxepare Euskal Institutuko zuzendaria eta Mari Jose Olaziregi Euskararen Sustapenerako eta Hedapenerako zuzendaria alboan zituztela. Bertan izan zen, halaber, Asier Vallejo, Kanpoan den Euskal Komunitatearentzako zuzendaria.\nEtxepare Euskal Institutuak aukera baliatu zuen 2016. urtean Euskal Ikasketetako William A. Douglass Katedra berria University of Massachusetts Amherst unibertsitatean sortuko duela iragartzeko. Mari Jose Olaziregik zehaztu zuenez, katedra berriak Euskal Antropologiari buruzko ikasketak sustatzea izango du xede: urtero kongresu bat eta mintegi bat antolatuko ditu eta lehen kongresuan William A. Douglassen lana aztertuko dute. Gainera, Jackie Urla, Antropologiako Departamentuko Katedradunak “Culture and Heritage in Europe” gaia sortuko du, euskaldunon historia arreta bereziz jorratuko duena.\nDouglass oso pozik agertu zen Katedraren xehetasunen berri entzun zuenean; bere ustez, University of Massachusetts Amherst “egokiena da horrelako katedra bat instituzionalizatzeko”, “lan handia egin dutelako bertan ikerketa antropologikoen eta europearren arloan”.\nHain zuzen ere Nevadako Unibertsitateak ere William A. Douglass izena eman dio berriki Center for Basque Studies guneari, fundatzaile eta hainbat urtez zuzendari izan zuen irakasle eta antropologoa omentzeko.\nHauek izan ziren William A. Douglasss Center for Basque Studies-ek atzo aurkeztu zituen liburuak:\nMendeetan, 1520. urtean Magallanes Itsasartea aurkitu zutenetik XVIII. mendean Cook kapitainak bere itsasaldiak burutu zituen arte, Ozeano Pazifikoari “aintzira espainola” deitzen zioten. Hala ere, Espainia ez zen sekula entitate monolitikoa izan; liburu honek Pazifikoaren esplorazio “espainola” euskaldunen ikuspegitik aztertzen du. Euskaldunek itsas tradizio handia izan zuten eta garrantzi handia izan zuten Pazifikoaren esploratzean. Fernando Magallanes hil ondoren Juan Sebastian Elcanok Victoria untziaren ardura hartu eta planetara itzuli osoa eman zionetik hasita, Andres Urdanetak Pazifikoko Iparraldeko bide berria urratu eta Filipinetatik Mexikora joan zen arte, euskaldunen ekarpena ezinbestekoa izan zen europarrek inguru handi honetan izan zuten esku-hartzean.\nBasques in the United States,vol. 2: Iparralde and Nafarroa\nKoldo San Sebastián, Argitxu Camus Etchecopar, et al.\nBasques in the United States epe luzeko egitasmoa da, AEBetara joan zen euskal etorkinen lehen belaunaldiari buruzko argibidea jaso eta argitara eramatea xede duena. Proiektuaren lehen fruitua 2015eko uztailean plazaratu zen, bi ale aurkeztuz (1. liburua : Araba, Bizkaia, Gipuzkoa eta 2. liburua: Iparralde eta Nafarroa). Etorkin euskaldunen inoizko zerrenda luzeena aurkitu daiteke bertan: 10.000 lagun inguru. Egitasmoak aurrera egin du 2015. urtean eta abenduan bi ale berri aurkeztu dira, datuak gehituta eta zuzenduta; 2016.urtean ere segida izango du lanak, nafar etorkinei erreparatuz. Herritarren partaidetza proiektuaren osagai garrantzitsua da: CBSk web gune bat sortu du -basquesintheUS.blogs.unr.edu- interesdunek informazioa zuzendu edota gehi dezaten.\nKoldo San Sebastianek zuzendutako ikerlari taldaren lanari eta Argitxu Camus Etchecoparren ezinbesteko lankidetzari esker, jendearen ekarpenaz gain, euren herria utzi eta AEBetara bizitza hobe baten bila joan ziren euskaldun ausart haien gaineko ediziorik osoena bihurtzea du helburu Basques in the United States argitalpenak.\nEuskal Herriko jaioterri txikia atzean utzitako 16 urteko neska etorkin gaztearentzat, Wyoming-eko Iparraldean 1902ko otsaileko egun hotz horrek ilargia bezain urrun eta antzua zirudien. Zelestina Urzak bere familia txiroa utzi eta ez zekien inondik inora nolakoa izango zen bere etorkizuna. Nola egingo zion aurre bizitzari, ezer baino gutxiago zirudien horrekin? Eleberri berri honetan David Romtvedt Wyomingo poeta sarituak, A Flower Whose Name I Do Not Know poema bildumarekin Pushcart Saria eskuratu zuenak, AEBetako Mendebaldeko etorkinen esperientzia korapilatsuan murgilarazten du irakurlea. Zelestinaren historia Yellow Bird Daughter bere lagun minarenarekin nahasten da; Cheyenne eta Arapaho tribuetako kide gazte bat da bera, beste outsider bat gizonezkoen narratiba menderatzailean. Romtvedtek estilo bereziaz idazten du, umore handiz, eta irakurleekiko elkarrizketa sustatuz. Zelestina Urza-k begirada sakona eskaintzen dioetorkinaren esperientziari eta eta Mendebaldeko “konkistaren” historia “ofizialari”.\nEuskal pistolari bat Wild West-en; bera da liburu honen heroia, garai batean Billy the Kid, Wyatt Earp, edo Jesse James izan ziren bezain ospetsua dena. Kirmen Uribek idatzitako eta Mikel Valverdek marrazkiz hornitutako Garmendia haurrentzako trilogiako lehen liburua da. Euskaraz argitaratu zen lehenik, eta Garmendiaren eta haren lagunen abenturak kontatzen ditu: protagonista hilketaz akusatua izan eta gero Tidy Harry Clean City-ko buruzagi maltzurra eta Rat eta Bat bere jarraitzaileak izango ditu atzetik. Biziraungo al du Garmendiak? Eta nor da zaldun beltz misteriotsu hori? Ezustez eta akzioz betetako ipuina izateaz gain, euskadunek AEBetako Mendebaldean izan zuten esperientziari buruzko ikuspegi interesgarria eskaintzen du liburuak, poeta eta idazlearen ezagunaren kontakizunean.\nPC098146.JPG 200 KB (JPG)\nWilliam A. Douglass, Koldo San Sebastian, Argitxu Camus, Mari Jose Olaziregi


Irekia Eusko Jaurlaritza - Gobierno Vasco :: Lide Amilibia: “Euskadiko arreta soziosanitarioaren ereduak pertsona du gizarte- eta osasun-sistemen baterako jarduketen ardatz nagusi, unibertsaltasunaren, ekitatearen, kalitatearen eta parte-hartzearen printzipioak oinarri hartuta”\nLide Amilibia: “Euskadiko arreta…\n17_11_18_Asebi__2_.jpg Iturria: Irekia\n17_11_18_Asebi__1_.jpg Iturria: Irekia\nLarunbat honetan ASEBI - Arantza bifidoaren eta hidrozefaliaren Bizkaiko elkarteak Azkuna Zentroan antolatutako zientzia-jardunaldia\nBI 17 11 2018\nLide Amilibia Eusko Jaurlaritzako Gizarte Politiketako sailburuordeak zera esan du gaur: “Euskadiko arreta soziosanitarioaren ereduak pertsona du gizarte- eta osasun-sistemen baterako jarduketen ardatz nagusi, unibertsaltasunaren, ekitatearen, kalitatearen eta parte-hartzearen printzipioak oinarri hartuta”. Amilibiak hala nabarmendu du ASEBI - Arantza bifidoaren eta hidrozefaliaren Bizkaiko elkarteak Azkuna Zentroan antolatutako zientzia-jardunaldiaren inaugurazioan. Besteak beste, ekitaldian honako hauek ere izan dira: Pablo Gregorio García ASEBIko presidentea, Isabel Sánchez Robles Bizkaiko Foru Aldundiko Gizarte Ekintzako diputatua eta Iñigo Pombo Bilboko Udaleko zinegotzia.\nSailburuordearen hitzen arabera, “gero eta alderdi gehiagotan ikusten dugu beharrezkoa koordinazio soziosanitarioa”, “pertsonei arreta emateko”. Hori horrela, “Eusko Jaurlaritzan, Gizarte Politikak eta Osasunak koordinatuta lan egiten dugu, aldundien eta udalen eskutik”. Elkarrekin, euskal erakundeek 2017-2020 Arreta Soziosanitarioko Lehentasun Estrategikoak garatzen dituzte; horietan, desgaitasuna duten pertsonek eta beren familiartekoek “xede-kolektiboa eratzen dute”. Lehentasun horiek “ahultasun-egoera berezietan dauden pertsonei arreta soziosanitario egokiagoa” ematera bideratuta daude.\n“Baina, erakundeen arteko adostasun horrez gainera, gakoa da, halaber, euskal administrazioen eta Euskadiko hirugarren gizarte-sektorearen artean dagoen koordinazioan aurrera egiten jarraitzea”, azpimarratu du Amilibiak. “Baikorrak izaten jarraitu behar dugu; izan ere, guztion artean, gizarte dinamikoa, arazoekin arretatsua, horiei aurre egiteko gai dena eta zailtasunak gainditzeko gai dena eratzen dugu”, esan du.\n“Hemendik, animoa eman nahi dizuet egunero zuon bizitzan gaixotasun horiek dakarten zailtasunari aurre egiten diozuenei”, esan du sailburuordeak, amaitzeko.\nLide Amilibia sailburuordeak Unicefek antolatutako “Garapen iraunkorrerako 2030 euskal agenda ezartzeko bidean. Tokian tokikotik globalera” jardunaldian parte hartuko du\nEskoziak eta Euskadik osasun eta arreta soziosanitarioko politiketan elkar ulertzeko ela lankidetzan aritzeko memoranduma sinatu dute\nEusko Jaurlaritzaren BetiOn Telelaguntza-Programa sektore soziosanitarioko kalitate, jasangarritasun eta berrikuntzako ekimen onenetako gisa saritua\nLide Amilibia: “helburua da adinekoen sufrimendu-egoerak antzematea, horiek arindu eta prebenitzeko”


Elgetako hiru proiektu idazteko 57.575 euro onartu ditu Eusko Jaurlaritzak — Elgetako UdalaTelegram GlyphTelegram Glyph\nElgetako hiru proiektu idazteko 57.575 euro onartu ditu Eusko Jaurlaritzak\n2010-02-16T08:30:00+01:00 2010-02-16T08:30:00+01:00 2010-02-16T08:30:00+01:00\nDirulaguntza, besteak beste, Domingo Iturbe patronatuaren eraikina eta bere ingurua berritzeko proiektua idazteko eman du Jaurlaritzak.\nUrtea amaitu aurretik proiektua idatzita egotea nahiko luke Udalak. Aurretik, baina, eraikinari zein erabilpen eman adostu behar dute Elgetan, izan ere, eraikina ez da udalarena, gotzaindegiarena baizik. "Pentsatzen dugu proiektu hori idazteko orduan kontuan hartu behar direla bai eskola, bai guraso elkartea, bai patronatua bera eta bai herritarrak", esan du Oxel Erostarbe alkateak. "Seguruenik hurrengo asteetan eragile ezberdinekin jarriko gara harremanetan nolabait irizpide batzuk zehazteko. Proiektua idatzi behar duenari denon artean adostutako irizpide horiek emateko".\nBeste bi proiektu\nHonakoa, baina, ez da Jaurlaritzak Elgetan diruz lagunduko duen proiektu bakarra. Udalak saneamendu lanak egin gura ditu San Roke kalean. Gudarien bidea eta plazaren aurreko aldea ere oinezkoendako egin gura ditu. Bi proiektu horiek idazteko 26.000 euro emango ditu Jaurlaritzak.\n57.575 euro Jaurlaritzatik\nDomingo Iturbe patronatuaren proiektua idazteko 30.996 euro onartu ditu Jaurlaritzak, Gudarien bidea oinezkoendako bihurtzeko proiektua idazteko 17.225 euro, eta San Roke kalean saneamendu lanak egiteko proiektua idazteko 9.354 euro.


'Gauaren sakonean' biharko irakurle klubaren saioan - leihoa.info\n2019 January 15, Tuesday 2019 January 15, Tuesday adminKultura, Sarrera, Uncategorized\nErrusiar literaturatik japonierara egiten dute salto hilabete honetan irakurle klubeko bidaideek. Haruki Murakami idazle entzutetsua aukeratu dute oraingoan bidaia horretarako eta euskaraz bera irakurtzeko dagoen aukera bakarra (laginen bat kenduta) harrapatu dute.\nIzenburua Curtis Fullerren abesti batetik hartzen duen eta gau bakar batean laburbiltzen den istorio honek Murakamiren unibertsorako sarbide ‘errazena’ bezala aipatu izan da sarritan (David Tejera Expósitok, adibidez [gazt]). Irakurlekideen kontu geratuko da, beraz, eleberri hau eskultura ala gehiegi aztertuz desegiten den elur-maluta ote den (Daniel Trillingek dioenez [ing]).\nHaruki Murakami Kyoton jaio zen 1949an. Lehen eleberriarekin lortu zuen arrakastaren ondoren, emaztearekin batera gobernatzen zuen jazzbarra saldu eta idaztea bihurtu zuen ogibide. Norvegiar basoak eleberriaren ondoren -soilik Japonian 4 milioi ale saldu zituen-, mundu zabaleko hizkuntzetara egin zuen salto. Gaur egun, Murakami da japoniar idazlerik ezagunena.\nIrakurle klubaren bilerak hilabete bakoitzeko hirugarren asteazkenean ospatzen dira, liburutegiko helduen solairuko erakusmahaiaren ondoko besaulkietan arratsaldeko sei t’erdietan (18:30). Liburua irakurri ez baina interesik izanez gero, han aurkituko ditu klubeko lagunak bihar, urtarrilak 16 dituenean.\nZer Irakurle Kluba\nIzenburua Gauaren sakonean\nIdazlea Haruki Murakami\nNon Udal Liburutegiaren 3. solairuan\nEguna Urtarrilaren 16an\nBileran erabil ditzakegun apunteak (pdf)\nLiburuaren inguruko kritikak Armiarma webgunean\nWaterpolo :: El primer equipo de Askartza empata en casa del Molins de Rei


Apirilaren 30ean amaituko da epea Iruña Hiria XV. Nazioarteko Poesia Sarirako olerki-bildumak aurkezteko | Ayuntamiento de Pamplona\nUdalak eta Nafar Ateneoak egin dute lehiaketarako deia, gaztelania eta euskarazko modalitateetan; sariak 3.000 euro eta olerki-bildumaren argitalpena dira\nIruñeko Udalak eta Nafar Ateneoak Iruña Hiria Nazioarteko Poesia Sariaren hamabosgarren ediziorako deia egin dute. Apirilaren 30era arte, 14:00etan, zabalik dago epea obrak aurkezteko, gaztelaniazko modalitatean zein euskarazko modalitatean. Lehiaketak kategoria bakoitzeko 3.000 euroko saria ezarri du, gaztelaniazko eta euskarazko modalitateetan olerki-bilduma irabazleak argitaratzeaz gain.\nPertsonak oro lehiatu daitezke poesia-sariketa honetan, haien nazionalitatea edozein izanda, betiere aurkezten diren lanak gaztelaniaz edo euskaraz idatziak badira. Aurkezten diren lanek oso-osorik argitaratu gabeak izan behar dute, bai eta aurretik epaia emandako beste ezein sariketatan saririk eskuratu gabeak ere; halaber, ezin izanen da parte hartzen aritu aldi berean beste poesia-lehiaketa batean. Aurreko urteetan irabazle izandakoek ezin izanen dute lehiaketan berriz parte hartu. Gaia eta forma libreak izanen dira, eta luzera, 400 eta 800 bertso-lerro bitartera mugatuko da.\nJatorrizko lanen lau ale aurkeztu behar dira, elkarrengandik bereizita eta DIN A-4 tamainan, orriak behar bezala zenbakiturik eta josita, grapatuta edo koadernatuta daudelarik. Poemak tarte bikoitzean idatzita egonen dira, eta alde bakarretik mekanografiatuak. Jatorrizko lanak ikurritz eta plikako sistemaren arabera aurkeztu beharko dira. Azalean, izenburua eta ikurritza idatziko dira. Atxikitako gutun-azal itxi batean, honako datu hauek emanen dira: egilea, nazionalitatea, helbidea, nortasun agiriaren edo pasaportearen kopia bat, harremanetarako telefono-zenbaki bat edota posta elektronikoa. Agiriekin batera aurkeztu behar dira hala egilearen bibliografia –labur adierazita– nola agiri bat, egiaztatzeko lana ez dela indarreko beste ezein literatur lehiaketatan aurkeztu.\nPostaz, faxez edo emailez\nAurkeztu nahi diren lanak posta ziurtatuaren bitartez igorriko dira Nafar Ateneora (Barañaingo etorbidea 10, 1. A, 31008 Iruña, Nafarroa). Gutun-azalean honako hau adierazi beharko da, hartzaile gisara: ‘IRUÑA HIRIA Nazioarteko Poesia Sarirako’ Halaber, lanak posta elektroniko bidez ere igortzen ahalko diraateneo@ateneonavarro.eshelbidera. Kasu honetan mezuari bi eranskin hauek atxikiko zaizkio: bata, egilearen datuekin eta bestea, lanarekin.\nSariaren epaia ekainean emanen da argitara eta apelaezina izanen da. Epaimahaiaren osaera ere une horretan emanen da aditzera. Saria eman gabe gera daiteke. Aurkeztutako lana ezin izanen da erretiratu lehiaketa egiten ari den bitartean. Saririk jaso ez duten lanak ez dira itzuliko, eta suntsitu eginen dira epaia jendaurrean agertu eta bost eguneko epea igarotakoan.\nAurreko edizioan, 475 olerki-bilduma jaso ziren, haren aurreko urtean baino ia % 30 gehiago. Verónica Arandak Cobalto oscuro’ obrarekin gaztelaniazko modalitatean eta Oihane Zuberoak ‘Bidaia (h)ariketak’ lanarekin euskarazkoan irabazi zuten XIV Iruña Hiria Poesia Saria. Aurkeztatuko lanetatik 457 gaztelaniaz idatzita zeuden eta 18 euskaraz, 3 bakarrik iritsi ziren posta arruntez, internet izanik sortze-lanak aurkezteko bide nagusia. Europa eta Amerikako hogeitik gora herrialdetatik igorritako obrak iritsi ziren.


Orozkoko Udala - Orozkoko ondare-aberastasuna begien bistan\nOrozkoko ondare-aberastasuna begien bistan\n"Aire zabaleko museoa" ekimenak herriko ondare-aberastasunak bertatik bertara ezagutzeko aukera emango die herritarrei.\nAzaroaren 4tik 25era, Orozkoko Museoak "Aire zabaleko museoa" ekimena egingo du. Begoña Olabarria Kulturako zinegotziak azaldu duenez, «herriaren ondare-aberastasuna erakusteko helburuarekin, proposamenak lau bisita gidatu eskainiko ditu herriko beste horrenbeste toki esanguratsutara».\nBisitok adin guztietakoentzat dira, eta lehenengoan, Oderiaga eta Okulugorta mendietako "Errotarriak eta artzainen saroiak" bisitatuko ditugu; bigarrenean, Ibarra, Zaloa eta Urigoiti Erdi Aroko auzuneak ezagutzeko aukera egongo da. Hirugarrenak, "Santa Marina eta Larragoitiko jentilen bila. Beste gaztelu bat itzalpean" deritzonak, Larragorriko tontorrean dagoen gaztelura eramango gaitu; eta azkenik, "Askorriganeko ubidea (Itzina). Burugabekeria baten historia" izenekoan, Itzina mendigunearen oinera hurreratuko gara bertan egindako Askorrigan ubidearen lan faraonikoa ikusteko.\nBisita gidatuak doan dira, eta goizeko 9 eta erdietan abiatzen dira Orozkoko Museotik. Hiru ordu inguruko ibilaldiak izango dira, eta interesa dutenek izena aurrez eman beharko dute Orozkoko Museoan, 946 339 823 telefono zenbakian edota museoa.orozko@bizkaia.org helbide elektronikoan.


Euskal Herri osoko inauteria — dantzan.eus\nHemen zaude: Hasiera › Hemeroteka › Euskal Herri osoko inauteria\nEuskal Herri osoko inauteria\nIruñean inauteriek ez dute tradiziorik. Donibane auzoan, ordea, 1977an hasi ziren ohitura eta pertsonaia zaharrak berreskuratu eta berriak sortzen.\nIdeiak arrakasta handia izan zuen, eta pertsonaia berriak sortu ziren, euskal mitologian oinarrituta. 80ko hamarkadaren bukaeran agertu zen Zaldi lehen aldiz. 1990an, Basurde sortu zuten, eta 1991n, Jeinuak. 1991tik gaur egun arte, Ahari, Basurde, Zezengorri, Zaldia eta Lamia pertsonaiak Donibaneko karriketan barna ibiltzen dira otsaileko bigarren asteburuan. Haiekin batera, Hartza, Mairu, Akerra, Veneciano Narigon, txatxoak...\nMari euskal jainkosak, beretako erabiltzen zuen jeniu hau Euskal Herrian zehar zituen egoitza ezberdinetan, hala Aralarren nola Anboton. Batzuetan artzainak Mariren kobetan sartzen baziren ahariaren atzetik, haiena zelakoan, aharia artaldean sartzen zen artzainak nahastu eta izutuz. Kondaira oso ezaguna omen da Azkoitian.\nNahiz eta Basurderik ez agertu gure kondairetan, seguru asko historian zehar galdu direlako, Bizkaian, Bermeo inguruan, Ieltxu edo Iratxoak agertzen dira. Txerri txiki basatiak dira, ilunabarrean bidaiariei jarraitu eta korrika egitera behartzen dituztenak, galdu edo ahitu arte.\nGure antzinako arbasoek Gaueko izpiritutzat hartu zuten. Izpiritu honek gauez gertatzen ziren gauza guztiak menperatzen omen zituen, eta haien baimenik gabe ez zegoen ezer egiterik. Horregatik egiten omen ziren, Euskal Herrian, hainbeste apustu eta trabes gauez.\nArizkundik Mutrikura edo Bianatik Urruñara ez dago pertsonaia honen inguruko aipamenik izanen ez duen herririk. Hamaika elezahar, leku, toponimia, denetan Lamiak gure historiarekin lotuta ageri dira. Euskal pertsonaia ematen badu ere, Lamiaren pertsonaia Grezia zaharreko sinesmenetan presente zegoen, mitologia klasikoetan existitzen baitzen. Bitxikeri moduan esan daiteke euskal lamiek, beraien komunitateetan, arrak dituztela. Maideak edo Lamia arrak dira. Tradizioaren arabera, euskal lamia onbera zen eta, hainbatetan, gizonen eta lamien arteko harremana erotiko eta sexuala izan da. Horietariko batzuk ezkontzan amaitu ziren.\nAnimali honek Euskal Herriko hainbat ipuinetan agertzen diren menpeko izpiritu batzuen irudia hartzen du. Kobazulo eta leizeak zaintzen dituzten zaldiak; artzainak herrestan eramaten dituzten zaldi hegalariak... Zaldia zuria eta hegalaria zenean, Mariren haragitzetako bat zela uste izaten zen, jainkosaren berragerpen bat edo. Aralar, Ataun edo Berastegin zaldiarekin lotutako kondairak zeuden.\nLurrazpiko izpirituen metamorfosi arruntena dugu zezengorri edo zezensuzko. Euskal Herriko koba eta leize asko daude Zezengorriaren babesean, eta honek bertan sartzen direnen aurka jotzen du edo harriak jaurkitzen dizkie. Sinesmen hau Betizurekin lotuta dago, aitzinean gure mendietan zehar bazkatzen zen behi basatia. Behigorri, aldiz, espresuki Mariren agerpen batekin identifikatzen da. Aralar, Sara, Etxalar bezalako herriek halako izpirituen kondairak badituzte.\nZubieta-Ituren. Ardi larruz jantzita, joaldunek inauterien hasiera iragartzen dute: zintzarriak joz, natura esnatzera bultzatu nahi dute. Jatorrian uste da erritu horren bidez espiritu txarrak uxatzen zituztela. Iturengo joaldunek bularraldean ardi larrua eramaten dute, eta bertan zintzarriak zintzilikatuak dituzte. Zubietarrek, berriz, alkandora zuri bat eramaten dute. Ohiturak dio goizez herriko haurrak etxerik etxe eskean joaten zirela opari edo jaki gozoren bat jasotzeko. Gazteak, berriz, gauez irteten ziren.\nLantz. Bitxia eta lodikotea. Lastoz beteriko zakuak daraman gazte bat da. Honekin lodi eta komiko itxura hori eman nahi zaio. Hala ere, kolpeetatik babesteko ere bada. Makila luze bat erabiltzen du ibiltzeko. Aurpegia estalirik darama eta emakume itxura ematen dion kapela darama. Lesakan antzeko pertsonaia dute: Zakuzaharra. Estetikoki Ziripoten antz handia dute. Aurrealdean lasto gutxiago eramaten dute. Gainera, Lantzen Ziripot bakarra ateratzen da eta Lesakako kalejiran, berriz, hainbat Zakuzahar doaz.\nAltsasu. Ezagun bihurtu da Euskal Herri osoan Altsasuko momotxorroen irudia. Artile eta adarrak jantzita, eta eskuak eta oihalak animalia odolez zikinduak dituztela zeharkatzen dituzte kaleak, Urbasako behi basatiak irudikatuz.\nArizkun. Hartza Arizkungo inauterietako pertsonaia da, eta negu gorriaren ondoren esnatzen den natura irudikatzen du. Euskal Herriko folklorean etxabere zaindaritzat jotzen da. Negua lotan ematen duen animalia izaki, San Blas egunez (otsailaren 3a) ezkutalekutik atera ohi da. Une horretan ilbetea bada, zulora itzuli eta negua luzatuko dela pentsatzen da. Ilberria bada, negua amaitu dela esan nahi du. Hartza, beraz, berpizkundearen sinboloa da, udaberriaren etorreraren adierazlea.\nLantz. Miel Otxin da, Ziripotekin batera, Lantzeko inauterietako pertsonaia nagusia. Hiru metroko garaiera eta 30 kiloko pisua du, eta gaizkiaren ordezkaria zelako erretzen dute sutan inauterien bukaeran. Lapurra izanik mendian ibili ohi zela esaten duen bertso bat bada, eta herritarrak izutuak zituela dio. Aurpegia mozorrotu eta bidera ateratzen zen Miel Otxin ibiltariei ondasunak kentzera, eta Ziripotek harrapatu zuen. Inauterietako kalejira bukatzean txatxoek ematen diote su.


Etnografia eta hizkuntzalaritza ardatz hartuta abiatuko da Euskararen Jatorriaren VII. Biltzarra - GARA\nDimak hartuko du aurtengoan Euskararen Jatorriaren Biltzarra eta, zazpigarren edizio honetan, etnografiaren alorretik hizkuntzalaritzara egin diren ekarpenen gaineko gogoeta egitea proposatzen dute antolatzaileek. Hartara, datorren larunbatean, hilak 12, egitarau zabalarekin egingo dute topo topaketa honetan izena ematen dutenek.\nGoizean goiz, 09.30etan, Felix Zubiagaren «Euskal etnografia eta euskara» mintzaldiak irekiko du biltzarra. Zubiagak erritoen atzean dauden izendapen eta kontzeptuak hartuko ditu hizpide eta, besteren artean, etnografiako oinarrizko elementuen esanahiaren gainean ariko da berbetan, hala nola, «Mari», «Miel Otxin», «Trikuarri», «Olentzaro»...\nBaina, aurtengoan, leku berezia beteko du Joxemiel Barandiaran antropologo eta etnografoak. Izan ere, pasa den abenduan hogei urte bete ziren Ataungo apaizaren heriotzatik eta antolatzaileek sorpresaz hartu dute euren aburuz urteurrenari egin zaion jaramon urria: «Penagarria izan da horrelako pertsona garrantzitsu baten urteurrenean inork ere ez aipatu izana gure historiarako, hizkuntzalaritzarako eta beste hainbat alorretarako hain garrantzitsua izan den eta Joxemielen bizitza osoko lana laburtzen duen bere teoria baieztatua geratu zela orain zazpi urte: euskal populuak hemen daramatza 8.500 urte, lurralde honetan. Gainera -nabarmendu dute antolatzaileek-, berak epe hori `gutxienez' esan bazuen ere, genetikak momentuz 15.000 urtera luzatu du iraupen hori». Gauzak horrela, Barandiaranek euskararen jatorriari egindako ekarpena izango dute hizpide, eta, batez ere, «aitz» erroaren gainean esandakoak aztertuko dituzte.\nBarandiaran eta Baroja nagusi\nAtsedenaldiaren ostean, beste antropologo, etnologo, historialari eta hizkuntzalari handi bat ekarriko dute gogora: Julio Caro Baroja. Honek euskararen eta iberieraren arteko loturarik ezarri ezin zitekeela ondorioztatu bazuen ere, gauzak ikusteko zuen «modu irekia» nabarmenduko dute. Hala, «Sobre la lengua vasca y el vasco-iberismo» liburuan aipatu zituen senidetasun izendapenei buruzko etimologiak aurkeztu eta, Nafarroan aurkitutako «Barscunes» txanponen harira, Caro Barojaren eta Joaquin Gorrochateguiren iritzi kontrajarriak aztertuko dituzte.\nGoizeko azken saioa Javier Goitiaren «Euskararen lur eta paperetako oiñatz galduak» mintzaldiak hartuko du; laster argitaratuko duen liburua aurkeztu eta, euskaratik abiatuta, gazteleraz egunero erabili ohi diren hainbat hitzen proposamen etimologikoak egingo ditu.\nBazkalostean, biltzarrean parte hartzen dutenek Dimako Jentilzubira eta Baltzolako kobetara bisitaldi didaktikoa egin, «Euskararen jatorria: enigma europar bat» dokumentala ikusi eta euskararen jatorriaren gainean dauden iritzi eta aurreiritzien gaineko mahai inguruan parte hartu ahalko dute.\nAzken hitzaldia Euskal Filologiaren historian mugarri bilakatu berri den Arabako Iruñako grafitoen gainekoa izango da; Luis Silgo arkeologo eta epigrafistak Aldundiko batzordeko txosten arkeologikoan bere ustetan izan diren hutsuneak azalduko ditu.\nBiltzarrari amaiera emateko, azken bi urteetan zendu diren Sarkisian, Kapanaga eta Txillardegiri omenaldia egingo zaie, euskararen jatorriari eta Iruñako grafitoei egindako ekarpenengatik.\nLekua: Dimako Elizalde aretoa.\nIzen-ematea eta informazioa: euskararenjatorria@gmail.com\nSalneurria: 45 euro (bazkaria barne). Ikasle eta langabeak: 30 euro.


Diharce apezaren katixima ikasi zuen txikitan - Ahotsak.eus\nDiharce apezaren katixima ikasi zuen txikitan
Senide batek, Diharce jaun apezak, egina da berak txikitan ikasi zuen katixima. Leon XIII.aren denboran bikario nagusi izendatu zuten errepublikaren aldekoa zelakotz. Aitasantu hau saiatu omen zen apezak politikaren menpe egon ez zitezen. Apezpiku izateko proposamena ere egin zioten Diharce-ri, baina ez zuen nahi izan.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HAZ-001-018 kodeko bideoa nahi duzula aipatzea: ahotsak@ahotsak.eus\nSenide batek, Diharce jaun apezak, egina da berak txikitan ikasi zuen katixima. Leon XIII.aren denboran bikario nagusi izendatu zuten errepublikaren aldekoa zelakotz. Aitasantu hau saiatu omen zen apezak politikaren menpe egon ez zitezen. Apezpiku izateko proposamena ere egin zioten Diharce-ri, baina ez zuen nahi izan.\nGaia(k): Familia eta harremanak » Herriko giroa » Pertsonaia ezagunak , Ohiturak eta bizimodua » Hezkuntza » Doktrina\nNahiz ene katixima zen ere beste liburu bat hor dutana, binon biziki ederki [...], zen ta horren egilea ene osaba baita. Ene osaba, amaren, amonaren, Dominika Zabaltzegarai baitzen, haren anaia zen egona hemen Baionan lehenik, Larresoron, hamar urte, irakasle, Latina, Espainola, Greka... Hoiek oro hemen bibliotekan nik etxean ukan'tut. Hamar urte nintuelarik. Hil baitzen mila bederatzirehun ta hogeita hamarrean. Eta sartu baitzen bikari general hemen, Leon trezen (XIII) denboran, errepublikanoa zelakoz. Intxauzpe, aldiz, Bonapartista. Xuberutarra. Ta gure osaba, Eztiteiko semia, hura, errepublikanoa omen zen. Eta hemen jin zen apezpiku bat errepublikanoa, ta Leon “treze” aita sainduak galde in tzakoten katolikoer, Frantziakoer, utz zezaten errege eta enperadore eta errepublikan istoriorik bakean, eta izan zitezen giristino onak eta nahi zuten politika egin, Jinkoaren legearen arabehera. Eta hori gaizki hartu zuten apez euskaldun ainitzek. Partikularzki Intxauzpe, been jinkoa baitzuten, gaitza baitzen hura, gizona! Jakintsuna! Eta aldiz, apezpiku berria jin zena, Jauffret, omen, aneia, fama oso ona omen zuen, diputatu Marseillan, omen. Harrek ardietsi zuen aneia jin zadin honat, aphezpiku. Honat arribatu orduko, neork ez nahi haikin bikario jeneral sartu, joan zen ene osaba, egona baitzen hamar urte Larresoron, eona zen gero beste hamar urte semenario handian morala eta liburu sainduen irakasle, hura egin zuen. Eta Leon “trezek” in zuen, berehala, [...], Monseñor Diharce. Eta gero proposatu zuen Jauffretek apazpiku joan zadin. Banakien hori! Baina orai Xiprik ekarri daut Parisetik, nontziaturako papera badut, Montseñor Jauffretek hizkiriatzen dio Aita Sainduari untsa litakela Montseñor Diharce apezpiku egin baleza. Ta banakien errefusatu zuela. Bon. Eta orduan, gertatu zen "séparation des Églises et de l'État". Lau urtez eon ginen Baionan apezpikurik gabe. Ta ordüan Montseñor Diharce izan zen "Vicaire capituler". [...]ren denboran, ta hala egon da, egun guztiez gauza bera, beti lanean, geldi-geldia, bere liburutan ari izana da. Etzen predeikaria, erraiten du Montseñor Diharcek; hil delarik kondatzen ditu nor zen harentzat, egun guziez, goiz guziez, lehenik meza eman eta itzultzen zen bulegorat, atsaldetan joaten zen Sakramendu Sanduaren bisita egiterat, gero itzuliño’at egiten zuen [...], etxeat heldu ta hola berrogei urtez in du Baionan. Ta orduan ikusi'tu hegoaldetik heldu ere, ez, ez zen Espainiako gerlaik bainan aintzinean iaanik Jesuitak kanporatuak zituzten hogeita hamarrian, eta ikusi'tut haren liburüetan, baituzue liburüak hegoaldekoak Baionan inprimatüak, han, ["hommage à moseñor Diharce"], Julio de Urquijo, adibidez, eta Kardaberatzen liburu bat, bera Gipuzkoan jesuita bat hemezortzigarren mendekua, egiten du, bera gipuzkoarra izanagatik, egiten du, Bizkaitarrez egiten du katixima. Hara, ta hori badut hor; errana dakot Urrutiari nahi’uzulaik ikusi, ikusiko'uzu: ["hommage à moseñor Diharce"]. Hara.\nMaria Dolores Agirre eta Elbira Zipitria\nJulian Gaiarre tenorea Bermeon\nEuskalduntasun sentimendua, XVII. mendean ere bai\nOjanguren eta Ortuoste argazkilarien estudioak\nJaunartzea egiteko, doktrina derrigorrezko


barren.eus - Euskal Herriko hamasei adituk aztertuko dute Elgoibarren euskarak inguru digitalean duen presentzia eta eragina\nEuskal Herriko hamasei adituk aztertuko dute Elgoibarren euskarak inguru digitalean duen presentzia eta eragina\nArgitaratua: 2019-09-09 13:22\nZergatik egon behar du euskarak ingurune digitalean? Badago euskara ingurune digitalean? Ezagutzen eta sozializatzen dugu ingurune digitalean daukaguna? Burujabetza digitala: nola eta zertarako?... galdera horiei eta beste batzuei erantzutera etorriko dira hamasei aditu aurtengo Euskara ala ezkara zikloan.\nIzan ere, mundu digitalean zentratuko da aurtengo zikloa, eta mundu horretan arituak eta adituak diren hamasei lagun gonbidatu dituzte egun osoko jardunaldian parte hartzera. Urriaren 5ean izango da, 9:30ean hasi eta 17:30ak arte, Elgoibarko IMH ikastetxean.\nJardunaldiko osagaiak asko eta askotarikoak izango direla zehaztu dute Elgoibarko Izarra Euskaltzaleon Topaguneko arduradunek. "Musika izango dugu esnatzeko, hitzaldiak ere izango dira, poesia apur bat, mahaingurua, pintxo-bazkaria, musika-kontzertua...", esan dute.\nAurtengo zikloa Elgoibarko Izarra Euskaltzaleon Topaguneak, Elgoibarko Udalak eta puntu.EUS fundazioak antolatu dute elkarlanean. Laguntzaileei dagokienez, berriz, DanobatGroup taldearen diru-laguntza jaso du ekimenak, eta IMH ikastetxeak antolatzaileen zerbitzura laga ditu eraikina eta bertako baliabideak.\nGotzon Garate euskaltzale eta idazle zenaren oroimenez antolatzen duten Euskara ala ezkara zikloak hamaika urte beteko ditu aurten.\nHona aurtengo programa edo egitaraua:\n9:45 Esnatzeko! Jokin Trikitixa\n10:00 Zergatik egon behar du euskarak ingurune digitalean? Josu Waliño\n10:30 Bagaude ingurune digitalean?\n♦ Euskara badago? Ainhoa Arregi\n♦ Eta euskal kultura ? Josu Landa\n11:30 Kafea eta pastak\n12:00 Sozializatzen dugu ingurune digitalean daukaguna?\n♦ Zergatik da garrantzitsua daukaguna sozializatzea ? Harkaitz Zubiri\n♦ Euskara sarean. Marka berria. Angeriñe Elorriaga\n13:00 Mahaingurua: Burujabetza digitala: nola eta zertarako? Leire Palacios, Asier Garaialde, Gorka Julio eta Xabier Landabidea.\n13:45 Baliabide teknologikoak euskararen eta kulturaren heziketa arautuan: Imanol Epelde\n15:30 Txantxangorria kantuan ! Gabi de la Maza\n16:00 Euskarazko Kode Poesia Laborategiaren aurkezpena: Manex Garaio eta Bertol Arrieta\n16:30 Mauriziak ez dau inor hil ! (kontzertua) Ines Osinaga eta Lorea Argarate


Botereaz | Iritzia | Berria\nNoiz sortua: 2017-05-10 00:30:00\n2017ko maiatzak 10\nNola liteke hainbeste gizakik (...) tirano bakar bat jasatea, daukan boterea haiek emana baita, haren min egiteko ahalmena haiek jasan dezaketen neurrikoa baino ez baita, eta hark ez bailiezaieke inolako kalterik egin baldin eta nahiago ez balute hura jasatea hari kontra egitea baino?». Galdera interesgarria bota zuen Etienne de la Boetie legelari eta idazle frantsesak XVI.mendean idatzitako Borondatezko morrontzari buruzko mintzaldia testuan. Ez da atzo gauekoa, baina hitz batzuen erabilera gorabehera, gaurkotasun handia du. Mila gizakik agintari bakar bati zergatik obeditzen dioten azaltzen saiatzen da, eta, morrontzaz ez ezik, botereak dituen mekanismoez mintzo da, finean. Haren ustez, beldurragatik baino, ohituragatik, distrakzioagatik, eta guk ere botere kuota txikiak nahi ditugulako egiten diogu men gure gainetik dagoenari.\nKontu korapilatsua da boterearena. Boterea izan daiteke, adibidez, Emmanuel Macron Frantziako presidente berriak —bitxia ere egiten da hala deitzea— eskuratu berri duena. Bertze batzuek erranen dute ezetz: Angela Merkel egonen dela bere gainetik, ala finantza munduko esku ikusezin horietako bat.\nBaina, gurera etorrita, boterea izan daiteke 580 emakume Berriozarko ikastetxe batean, zer eta botereaz eztabaidatzen, eta guztiz bertzelako forma batean. Ekarpenak eginez gazteen ikuspegitik, zaintzatik, antikolonialismotik... Interesgarria, adibidez, Riosby Fernandezek eta Silvia Rugamasek egindako hitzartzea: «Etxeko langileok gara Euskal Herriaren garapen industrialaren oinarria. Hemengo zaintza lanetan dauden gabeziak gu kontratatuz estaltzen dira». Boterea badugu, beraz; nola erabili da kontua. Formula magikorik ez baldin badago ere, hordagoa botatzen du De la Boetiek. Tirano jartzen duen lekuan irakur ezazue patriarkatua: «Erabaki ezazue ez hura gehiago zerbitzatzea, eta libre izango zarete».


Frontoiei eskainitako erakusketa - Guaixe.eus\nFrontoiei eskainitako erakusketa\nGuaixe Sakanako Astekaria 2017-12-06 13:46 Kultura Altsasu\nPilotalekuak herrietako plaza irekiak izan diren heinean haren bizitzaren lekuko izan dira. Juan Barriolak eta Patxi Aldunatek herri-kultura goratu eta ondarea kontserbatu asmoz lan garaikidea egin dute\nFrontoia euskal herrietako espazioko bereizgarria eta propioa da. Kirola egiteko tokiaz aparte giza erlazioak egiteko lekua ere bada frontoia. Hori guztia ikuspegi berri batetik eta grafikoki dokumentatuta ematen du Denboraren soinuak erakusketak, Pott eta… 2017 proiektuak ondu duena, hau da, Juan Barriolak eta Patxi Aldunatek.\nFrontoiek betidanik erakarri dituzte sortzaileen arreta, hasi Goia margolariarengandik eta Jorge Oteiza eskultorearekin edota Jesus Maria Lazkano margolariarekin bukatu arte. Erakusketa horren bidez “lehen guri espazio mitiko horrek eskainitako arreta bueltatzeko modua” eman nahi dute sortzaileek. Horregatik, “espazioak sortzen duen magia” jaso nahi izan dute, “lehena eta oraina nahastuz, etorkizunera begira”.\nPintura garaikidearen markoan, ikerketa proiektua garatu dute. Haren bidez iraganeko irudiak berreskuratu dituzte, XIX. eta XX. mendeetako ohitura-pintura eta gerra ondorengo formulazio estetikoak uztartuz. Erakusketa batetik bestera dagoen bitartean ikerketa zabalik izanen dute. Hura Iruñeko Labrit frontoian erakusketa mustuz hasi zen, eta han bertan despedituko dute. Altsasuko Iortia kultur gunean gaurtik abenduaren 31ra arte ikusgai izanen da, astegunetan 18:30etik 21:00etara eta domeketan 17:30etik 21:00etara.


China Ice Pack fabrika eta hornitzaileak | Huizhou\nHuizhou gel izotz paketeak janari freskoetarako eta bio farmaziarako eta tenperatura sentikorreko beste elementu batzuetarako diseinatzen dira hotz katearen bidalketan. Pakete bateko giro tenperatura kontrolpean jarriko omen dute bero freskoaren transferentziaren bidez.\n1. Huizhou gel izotz paketeak bereziki diseinatzen dira janari freskoa eta bio farmazia baita beste batzuk ere tenperatura sentikorrak diren elementuak beren zehar hotz kateko bidalketa. Pakete bateko giro tenperatura kontrolpean jarriko omen dute bero freskoaren transferentziaren bidez.\n2. Gel Ice Pack fasea aldatzeko materialaz (PCM) egina dago, barruko hozgarria eta kanpoko bilgarria itxita. atzeko aldean.Hotz-kateko tenperatura kontrolatzeko ontzietan urteetako esperientziarekin, gure gel izotz paketeak ondo garatuta daude tenperatura kontrol hobea lortzeko, kalitate handiagoa eta ontzi trinkoak eskakizun desberdinetarako.\n3. Gainera, ondo itxurako izotz hotza ere eskain dezakegu, barruko lau angeluak biribilak direla, izoztu ondoren zorrotzagoak izan daitezkeen karratuen ordez. The angelu biribileko izotz paketea egokiagoa litzateke paketea aparrezko EPS kutxatxoan erraz urratzen diren kasuan.\n1. Gel Ice Pack inguruneari hoztasuna emateko diseinatuta dago, aire hotza eta beroa trukatzeko edo eroateko bidez.\n2. Janari freskoen soroetarako produktu freskoak, galkorrak eta bero sentikorrak garraiatzeko erabiltzen dira, hala nola: haragia, itsaskiak, fruta eta barazkiak, prestatutako jakiak, izoztuak, izozkiak, txokolatea, gozokiak, gailetak, pastelak, gazta, loreak, kosmetikoak, esnea eta abar.\n3. Farmaziako lineetarako, Gel Ice Pack normalean erreaktibo biokimikoa, lagin medikoak, albaitaritzako sendagaiak, plasma, txertoa eta abar bidaltzeko erabiltzen dira.\n4. Eta norberaren erabilerarako, lehen sorospenetarako, mina edo lesioak arintzeko erabil daitezke, sukarra eroriz.\nAldi berean, kanpoko erabilerarako ere aproposak dira gel izotz paketea bazkariko poltsaren barruan sartuz gero, poltsa freskoagoa janariak edo edariak hotz mantentzeko mendi-ibiliak, kanpinak, piknikak, txalupak eta arrantza egitean.\n5. Gainera, izoztutako gel izotz paketea zure hozkailuan sartzen baduzu, elektrizitatea aurreztu edo hoztasuna askatu eta hozkailua hozteko tenperaturan mantendu daiteke itzalita.\nFasea aldatzeko tenperatura\n45 10,5 * 7,5 LH\nLH / PA\nEhundutako ehun laminatuak -10 ℃ ， -15 ℃ ， -18 ℃ ， -25 ℃ ，\n1. Ez da toxikoa (barneko materialak batez ere ura dira, polimero handikoak) eta probatu egiten dira Ahozko Toxikotasun Akutuaren Txostena.\n2. Erraz eramateko eta aplikazio sorta zabala freskotasuna behar bada.\n3. Erabilera errepikatua iraungitze data baino lehen.\n4. Pertsonalizatutako aukerak barne materialetatik ikusizko diseinura eskuragarri\n5. Angelu biribileko izotz paketea eskuragarri dago gelak gerta litezkeen kalteak ekiditeko\nIzotz paketeak angelu zorrotzagoak.\n1. Errendimendu onena bermatzeko, ziurtatu erabat izoztuta daudela\nhozkailua, izozkailua edo hozkailua erabili aurretik.\n2. Ihesak edo kalteak izanez gero, garbitu urarekin eta bota paketea.\n3. Gel Ice Pack behin eta berriz erabil daiteke iraungitze data baino lehen.\nAurreko: Ur injekzio izotz paketea


Estatuaren dibidenduagatiko diru-sarrerak % 82 jaitsi dira – Ekonomiaren KZ\nAkziodunaren ordainsaria, Espainiako burtsaren bereizgarrietako bat, goitik behera igo zen krisiaren eztandarekin. Estatuak, BBOFren, Enaireren eta Estatuko Industria Partaidetzarako Sozietatearen (SEPI) bidez, presentzia du Espainiako kotizatuetako batzuetan, eta dibidenduen murrizketek ere eragin zioten. Hori guztia baliabideak lortzea gero eta larriagoa zen une batean, eta diru-sarrerak lortzeko alternatibak kolokan zeuden.\nZorraren jaulkipenaz eta EBren espero diren funtsez gain, dibidenduen banaketa diru-kutxa publikoari laguntzeko formula ona da. Baina, oraingoz, badirudi azken horrek itxaron egin beharko duela. Kotizatutakoek argitaratutako informazioaren arabera, joan den ekitaldiko kontuetan zordunduta, Estatuak 174 milioi euro inguru sartuko ditu, urtebete lehenago baino % 55,4 gutxiago eta krisia hasi aurretik dibidendu gisa lortutakoa baino % 82 gutxiago.\nZenbateko horren zatirik handiena (108 milioi inguru) Sare Elektrikoaren kupoia da. Sistema elektrikoaren operadoreak, non Estatuak SEPIren bidez % 20ko partaidetza duen, aurreikusita dauka aurreko ekitaldiko kontuetan zordunduta euro bat banatzea akzio bakoitzeko, dibidendu gisa. Konpainiak 113,8 milioi euro (1,05 euro akzio bakoitzeko) ordaindu zizkion Estatuari 2019ko kontuetan zordunduta.\nDiru-kutxa publikoei diru gehien emango dien bigarren kotizatua Bankiaren eta Caixabanken arteko bat-egitearen emaitza izango da. Eragiketa gauzatu baino lehen, Gonzalo Gortazarrek gidatutako erakundeak iragarri zuen 2020ko kontuen kargura akzio bakoitzeko 0,0268 euroko ordainketa bat banatuko zuela, EBZk dibidenduak banatzeari bankuek jarritako debekua kendu eta gutxira jakin zen erabaki hori. Kupoi hori Caixabankeko akziodunei zuzenduta zegoen hasiera batean, baina bat-egitearen ostean, erakunde berrian parte hartzeko trukea egin zutenek etekina atera ahal izango dute.\nHorietako bat Estatua bera da, BBOFren bidez % 16,117ko partaidetza baitu erakunde berrian. Bankuan zuen pisua nabarmen diluitu da, kontsolidazioa eraginkorra izan aurretik Bankiaren kapitalaren % 60,63ren jabe baitzen. Caixabankek agindutako dibidenduarekin, Gobernuak 34,8 milioi euro inguru lortuko ditu, iaz lortutako 215,4 milioi euroak baino gutxiago; izan ere, EBZk bankuei dibidenduak banatzea debekatu aurretik, Bankiak 0,11576 euro eman zizkien akziodunei titulu bakoitzeko.\nEnagasek emango du diru gehien, eta, 2020ko kontuak zordunduz, 1,68 euroko dibidendua ordainduko du. SEPIren bidez, Estatuak % 5eko partaidetza du, eta horren ondorioz 22 milioi euro jasoko ditu, aurreko ekitaldietan kobratutakoaren ildotik: 20,95 milioi 2020an eta 20 milioi 2019an.\nEbro Foodsek itxi du zerrenda, akzioko 0,57 euroko dibidenduarekin, eta bederatzi milioi euro jarri ditu kutxa publikoetarako. Iaz, akzioko 0,19 euroko ohiko hiru ordainketez gain, 1,94 euroko aparteko dibidendua banatu zuen. Horri esker, Estatuak 40 milioi euro sartu zituen.\nAENA eta sortutako arazoak\nKotizatutakoek krisia lehertu ondoren kitatutako ordainketak berriro egiten saiatzen dira. EBZk bankuei ezarritako mugekin (2019ko eta 2020ko mozkin metatuaren % 15 baino ezin du banatu, baina beti ez du gainditzen CET 1 kapital-ratioaren oinarrizko 20 puntuen baliokidea), sektoreak dibidendua berreskuratzen du. Ez da gauza bera gertatzen Aena eta IAG bezalako turismo-enpresekin. Aireportuko kudeatzailearen dibidendua gozoki bat zen duela urtebete arte. Enaireren bidez, Estatua kapitalaren % 51ren jabe da, eta 2019an kuota horrek 530 milioi euroko eskubidea eman zion, 2018ko kontuetan zordunduta entregatu zuen akzio bakoitzeko 6,93 euroko dibidendutik eratorritako zenbatekoa. Iaz, 2019ko ekitaldiko akzio bakoitzeko 7,58 euroak bertan behera geratu ziren, eta Estatuak ez zituen 580 milioi euro jaso. AENAk, IAGk eta Airbusek bezala (Estatuan % 2,52ko eta % 4,2ko partaidetza dute), kupoia bertan behera utzi zuten. Turismoaren sektoretik kanpo, Indra dibidenduak banatzeko betiereko hautagaia da, 2013tik egiten ez duena.\n← Indra gora egiten du, hiruhileko mozkina hirukoiztu ondoren\nVIDRALAk 600 milioi inbertituko ditu 2024ra arte →\nGooglek 14.800 milioi euro irabazi ditu urtarriletik martxora\nSantander urteko maximoetara hurbiltzen ari da Credit Suisseren eskutik